Heyatın anlamı senin baxışlarında gizlenir – Qenire Paşayeva - Azadliq Xeber\nHeyatın anlamı senin baxışlarında gizlenir – Qenire Paşayeva\nHəyatın anlamı sənin baxışlarında gizlənir - Qənirə Paşayeva\n11/08/2016 [00:39]: xeber –\nHƏYATIN ANLAMI(Qənirə Paşayeva)İnsan hər zaman həyatın anlamı ilə bağlı suallara cavab axtarar. Həyatın anlamı nədir? – deyə bəzən öz-özünə, bəzən də başqalarına suallar verərək, cavab axtarmağa çalışar. Başqalarından aldığı cavablar bir çox hallarda onu razı salmır. Səbəb çox sadədir: Çünki əslində “həyatın anlamı nədir?” sualının cavabı hər bir insanın özündə gizlidir. Bir sözlə,Həyat sənin baxışınla anlam qazanır…Həyatın anlamı sənin baxışlarında gizlənir…Qədim zamanlarda bu suala cavab tapmaq istəyən bir adamla bir müdrikin söhbətində deyildiyi kimi… – Bir adam həyatın anlamının nə olduğunu düşünür və tapmağa çalışırmış. Tapdığı heç bir cavabsa ona yetərli gəlmir və o, bu barədə başqalarından soruşmağı qərara alır… amma aldığı cavablar yenə də onu qane etmir. “Bunun mütləq bir cavabı olmalıdır” deyərək hər yeri dolaşıb, bunu hər kəsdən soruşmağı qərara alır. Kəndləri, qəsəbələri, ölkələri dolaşır və sualının cavabını tapmaq üçün bir neçə il vaxt sərf dir. Tam ümidini itirmişkən bir kənddə söhbət etdiyi insanlar ona: “bax, bu qarşıdakı dağları görürsənmi? – orada yaşlı bir müdrik yaşayır. İstəyirsən, onun yanına get, bəlkə o sənə axtardığın cavabı verə bilər” – deyirlər. Çox çətin bir yolçuluğun sonunda adam müdrikin yaşadığı evə çatır. Qapıdan içəri girir və müdrikə həyatın anlamının nə olduğunu soruşur. Yaşlı müdrik: “sənə bunun cavabını söyləyərəm amma öncə bir sınaqdan keçməyin lazımdır” – deyir. Adam qəbul edir. Müdrik adamın əlinə bir çay qaşığı verir və içinə də qaşığı tam dolduracaq şəkildə zeytun yağı töküb, deyir: “Otaqdan çıx və bağ¬çada bir dövrə vur, gəz, təkrar bura gəl; ancaq diqqət et, qaşıqdakı zeytun yağı əksilməsin, əgər bir damla da əksilsə, sirri sənə açmayacam.” Adam gözü çay qaşığında bağçanı gəzib otağa qayıdır. Müdrik qaşığa baxır və deyir: “Doğurdan da qapşıqdakı yağ əksilməmişdir, de görüm, bəs bağça necə idi?” Adam heyrət içində “…amma mən qaşıqdan başqa bir yerə baxmadım ki!..” – deyir. “İndi bağçanı təkrar dolaşacaqsan və qaşıq yenə də yağla dolu əlində olacaq; amma bağçanı incələyib gəl və mənə anlat, yoxsa sirri öyrənə bilməzsən” – müdrik deyir. Adam təkrar bağçaya çıxır, gördüyü gözəlliklərə heyran qalır. Çünki bağça çox gözəl idi… Adam geri qayıtdığında müdrik ona: “Bağça necə idi?”- deyə soruşur. Adam gördüyü gözəlliklərə heyran qaldığını deyir. Müdrik gülümsəyir və deyir: “Amma qaşıqda heç yağ qalmayıb..!” Adamın qaşığı baxdığını görən müdrik fikirlərini belə davam etdirir: – Həyat sənin baxışınla anlam qazanır. Ya sadəcə bir nöqtəni görərsən, həyatın axıb gedər, sən fərqinə varmazsan. Ya da görə biləcəyin bütün gözəlliklərin tam ortasında həyatı yaşayarsan, axıb gedən zamanın anlam qazanar… Həyatın anlamı sənin baxışlarında gizlənir.


Ümumi Müddəalar | Qərb Universiteti Qərb Universiteti - Uğurlu Karyeranın təməli\n1.1.Bu Qaydalar Doktoranturaların yaradılması və doktoranturaya qəbul qaydalarının təsdiq olunması haqqında Azərbaycan Respublikasının Nazirlər Kabinetinin 129 -li 2010-cu il 01 iyul tarixli qərarı ilə tənzimlənir.\n1.2.Bu Qaydalar Azərbaycan Respublikasının doktorantura təhsilinin məzmun və təşkilini əks etdirən ümumi normalar məcmusudur.\n1.3.Doktorantura hazırlığı ali təhsilin üçüncü səviyyəsidir və Azərbaycan Respublikasının Nazirlər Kabineti tərəfindən təsdiq edilmiş doktorantura ixtisaslarının (proqramlarının) təsnifatınauyğunmüvafiq ixtisaslar üzrə geniş profilli alim və mütəxəssis hazırlığının həyata keçirilməsini tə- min edir.\n1.4.Doktoranturada təhsil fəlsəfə doktoru proqramı üzrə həyata keçirilir.\n1.5.Doktoranturada təhsilalma əyani (istehsalatdan ayrılmaqla) və qiyabi (istehsalatdan ayrılmamaqla) formalar üzrə həyata keçirilir.\n1.6.Doktorantura təhsilini həyata keçirən ali təhsil müəssisələri və elmi təkilatlar elmi və elmi-pedaqoji kadrhazırlığınıdissertantlıq (dissertantura) yolu ilə də reallaşdırır.\n1.7.Doktoranturada təhsil ödənişli əsaslarla həyata keçirilir.\n1.8.Fəlsəfə doktoru proqramı üzrə doktoranturada əyani təhsil müddəti 3 il, qiyabi 4 il, dissertantlıq yolu ilə 4 ildir.\n1.9.Doktorantura təhsilinin əsas məqsədi təhsil sahəsində dövlət siyasətinə uyğun olaraq, universitetin, cəmiyyətin və əmək bazarının tələbatı nəzərə alınaraq, müxtəlif elm sahələri üzrə yüksək ixtisaslı elmi və elmi-pedaqoji kadrların hazırlanmasıdır.


Palitra qəzeti“Yeni Qazax Şeiri Antalogiyası“ kitabının təqdimat mərasimi keçirilib\n“Yeni Qazax Şeiri Antalogiyası“ kitabının təqdimat mərasimi keçirilib\nTarix: 04.12.2017 | Saat: 20:54:00 | E-mail | Çapa göndər\nBu gün Beynəlxalq Mətbuat Mərkəzində (BMM) “Yeni qazax şeiri antologiyası” kitabının təqdimatı keçirildi. Dünya Gənc Türk Yazarlar Birliyinin təşəbbüsü ilə keçirilən təqdimatda “Kaspi” qəzetinin təsisçisi Sona Vəliyeva, Qazaxıstanın görkəmli şairi Almaz Əhmədbəyoğlu, “Yeni qazax şeiri antologiyası” kitabının tərtibçisi Tanagöz İlyas, Qırğızıstanın istedadlı şairi Muhtehbala Sarıbay, Qazaxıstan və qırğızıstanlı gənc yazarlar və mətbuat nümayəndələri iştirak edib.\nTəqdimatın açılışını edən “Kaspi” qəzetinin təsisçisi Sona Vəliyeva bildirib ki, “Yeni qazax şeiri antologiyası” kitabının Bakıda gün üzü görməsi bir çox ortaq dəyərlərə sahib iki qardaş ölkənin – Qazaxıstanla Azərbaycanın ictimai-mədəni həyatında əlamətdar hadisədir: “Belə antologiya ilk dəfədir hazırlanır. Qazax qardaşlarımızın zəngin söz sənətinin bugünkü nümayəndələrinin demək olar, bütün spektri ilə görünməsi, əlbəttə, təqdirəlayiqdir. Etiraf edək ki, bizdə Qazax ədəbiyyatı deyincə, adətən, Abay, Cambul və Oljas Süleymenovun adları çəkilir, “Türk xalqları ədəbiyyatı” antologiyalarında da, əsasən bu adları görürük. Əslində, bu görkəmli adlarla yanaşı, tanımalı olduğumuz onlarla başqa qazax ədibləri də var. Beləliklə, çağdaş qazax ədəbiyyatı nümayəndələrini, özəlliklə perspektiv vəd edən yeni və ən yeni nəsli tanımaq, neçə-neçə dostluqların, iş birliklərinin əsasını qoyacaq. İlk növbədə öz planında ədəbiyyat təsərrüfatımızda canlanma yaradacaq, müəyyənlik gətirəcək. Qazaxıstanın mövcud ədəbi mənzərəsini bir kitab boyunca izləmək imkanı fərqləndiriləsi və dəyərləndiriləsi haldır”.\nS.Vəliyeva qeyd edib ki, elə bilirəm, həm də bu antologiya özü dostluğun bəhrəsidir, həm dostluq qardaşlıq çələngidir, həm də, antologiyanın hazırlanması prosesi də yeni dostluqlara səbəb olub: ““Yeni qazax şeiri antologiyası” dövlət qurumlarının hazırladığı nəşr deyil, qardaş xalqlarımızın yeni nəsil yazarları arasında işbirliyinin məhsuludur. Məncə, bax, bu məqam da, özünəməxsus gözəllik daşıyır.\nDaha sonra çıxış edən Almaz Əhmədbəyoğlu bildirib ki, bu gün burada qazaxıstanlı yazarların şeirlərindən ibarət olan kitabın təqdimatına yığışmışıq: “Qardaşlıq iki ölkə arasında bir körpü rolunu oynayır. Bura gəldikdən sonra azərbaycanlı qardaşlarımızı daha da yaxından tanımaq imkanımız oldu. Şeirlərimizi bizim üçün burada keçən hər anımıza xatirə olaraq saytlarda, qəzetlərdə nəşr edəcəyinizə, telekanallarda yayımlayacağınıza əminik. Bu günə kimi Türk dünyasında yazıb yaradan yazıçılarımız, şairlərimiz çoxdur. Bunların sırasında Nizami, Nəsimi, Əlişir Nəvai, Füzuli kimi sənətkarlar mövcuddur. Bundan sonra Türk dünyasında bu karvana Sona Vəliyeva başçılıq edəcək”. A.Əhmədbəyoğlu Qazaxıstan Respublikası Mədəniyyət və İdman Nazirliyi adından Sona Vəliyevaya təşəkkür məktubunu təqdim edib: “Hörmətli Sona xanım Vəliyev, Qazaxıstan Respublikası adından Qazaxıstan-Azərbaycan münasibətlərində böyük əmək sərf etdiyiniz üçün sizə təşəkkür edirik. Gələcək fəaliyyətinizdə uğurlar arzulayırıq”.\nTədbirdə Dünya Gənc Türk Yazarlar Birliyinin Məsləhət Şurasının başqanı Əhməd Qoşalı, Mətbuat Şurasının sədr müavini Umud Rəhimoğlu, tanınmış jurnalist Azər Həsrət və Qazaxıstan, Qırğızıstan, Tatarıstan, Yakutiya, Özbəkistandan gələn şairlər çıxış edərək Türk dövlətləri arasında münasibətlərin inkişafında ədəbiyyat adamlarının rolundan danışdılar.


yüzlərlə » Xəbərlər Wsemir\nWsemir » Teqlər » yüzlərlə\nYüzlərlə tank və top SƏRHƏDƏ YERİDİLDİ: hər an müharibə başlaya bilər ABŞ-ın Şimali Koreya sərhədlərində hərbi təlimlərə başlamasından sonra rəsmi Pxenyan artilleriyanı hərəkətə keçirib.\nGunduz94 - 27-04-2017, 22:08\nTürkiyədə yüzlərlə insan dollarları yandırır - VİDEO Türkiyədə dolların qiymətinin yüksəlməsindən sonra vətəndaşlar buna etiraz olaraq əllərindəki dollarları yandırır.\nruqeyya - 17-01-2017, 21:33\nBu şəkillərə görə yüzlərlə adam İNTİHAR ETDİ - FOTO 18+ 2009-cu ildə yaradılan və internet forumlarında, kompüter oyunlarında yaşayan fantastik obraz Slender Manın yalnız obraz olmadığını düşündürən hadisələrin mövcudluğu iddia edilir.\nMehin_Banu - 27-11-2016, 18:44\nBritaniyada yüzlərlə qaçqın uşaq yoxa çıxıb Son 5 ildə Böyük Britaniyaya valideynlərinin və yaxınlarının müşayiəti olmadan qaçqın qismində gələn yüzlərlə uşaq ölkə ərazisində itib.\nMehin_Banu - 4-09-2016, 19:04\nİtaliyada güclü zəlzələ: yüzlərlə ev dağıldı, 14 ölü - YENİLƏNİB - FOTO WSEMIR.COM bildirir ki, zəlzələ nəticəsində 14 nəfər dünyasını dəyişib.\nMehin_Banu - 24-08-2016, 11:23\nAzərbaycanda yüzlərlə uşaq necə yoxa çıxıb? Dövlət Statistika Komitəsi ötən il Azərbaycanda 652 nəfərin itkin düşməsi ilə bağlı məlumat yayıb. Komitədən verilən açıqlamaya görə, itkin düşən şəxslərin 100-ü 14-18 yaşadək uşaqlar olub.\nZerife - 23-07-2016, 15:14\nYüzlərlə insan bir əsgəri belə döydü - ŞOK VİDEO Türkiyədə hərbi qiyamın ifalasa uğramasından sonra təslim olan hərbçilərin döyülməsi gündəmin əsas mövzusuna çevrilib. Bizimyol.info xəbər verir ki, Boğaziçi körpüsündə təslim olan əsgərlərdən biri onlarla insan tərəfindən döyülüb.\nMehin_Banu - 16-07-2016, 16:17


"Rabitə işi"ndə təqsirləndirilənlər son söz dedi (YENİLƏNİB)\n"Rabitə işi"ndə təqsirləndirilənlər son söz dedi (YENİLƏNİB)\nCəmiyyət 25 İyul 2017 18:04 (UTC+04:00)\nTrend-in məlumatına görə, hakim Əfqan Hacıyevin sədrlik etdiyi prosesdə BTRİB-in baş mühasibi A.Mustafayev son sözlə çıxış edib.\nDaha sonra digər təqsirləndirilən N.Məmmədov son sözlə çıxış edib. O, çıxışında verilən ittihamların heç birini qəbul etmədiyini deyib.\nMəhkəmə müşavirəyə yollanıb. Sabah məhkəmə hökmü elan ediləcək.


İtlərlə toy fotosessiyası edən xanım » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nDate: 12 Yanvar 2018, 09:00, Oxunma sayı: 706\nFəridə Nəbiyeva: “İtlərə faydam dəyirsə, gülüş hədəfinə çevrilməyimin önəmi yoxdur”\nFəridə toy günü geyinib-keçinib, fotoqrafla birlikdə Balaxanıya - sığınacağa yollanıb. Son zamanların trendinə çevrilən "love story”-dən fərqli olaraq, gəlin paltarında küçə itləri ilə şəkil çəkdirib. Deyir ki, heyvanları sevməyi ona valideynləri öyrədib. Bu səbəbdən də bəzi insanların küçə heyvanlarına olan rəftarı onu narahat edir: "İtlərin döyülməsi, işgəncə verilməsi, ac saxlanılması, yandırılması məni çox narahat edir. Bu, əsl problemdir. Mən hər həftə Balaxanıdakı sığınacağa gedirəm. İtlərə yemək aparıram, bəzən pul yardımı da edə bilirəm. İnsanların heyvanlara qarşı zorakı davranışlarını görəndə, çəkib sosial şəbəkə hesablarımda paylaşıram ki, belələri qınansın və problem ortadan qalxsın. Problemi həll etmək üçün minlərlə insanı buna cəlb etmək lazımdır. Ona görə də, biz qərar verdik ki, toy fotossesiyamızı heyvanlarla edərək, diqqətimizi bu sahəyə yönəldək”.\nFəridə fotosessiyanı bəysiz edib. Deyir ki, toy günü olduğu üçün bəy məşğul olub: "Mən yoldaşıma demişdim ki, gəl fotosessiya edək, o isə deyirdi ki, bizim cəmiyyət bunu başa düşməyəcək. Hamı güləcək, gülüş hədəfinə çevriləcəyik. Mən bilirəm ki, onsuz da ilklərə çox vaxt gülürlər, amma sonra öz təsirini göstərir. Əgər mənim fotosessiyam insanları düşündürürsə, itlərə bir faydam dəyirsə, gülüş hədəfinə çevrilməyimin önəmi yoxdur. Sonra özü də bununla razılaşdı. Amma toy günü məşğul olduğu üçün gələ bilmədi. Əslində gəlin də çox məşğul olur. Amma bu, mənim məqsədim idi və etməli idim. Səhər rəfiqəmə zəng vurdum, gəlinlik paltarımı geyindim və küçə itlərinin sığınacağına getdik. Həmin gün hava çox soyuq idi. Külək, yağış yağırdı. Mən toyda iki gəlinlik paltarı geyinməli idim. Amma birinci paltarımı külək, palçıq yararsız hala saldığı üçün geyinmədim. Evə gəlib yenidən salonda hazırlaşdım və toya getdim”.\n"Heyvanlara qayğı ürəyin gözəlliyini göstərir”\nFəridənin şəkillərinə sosial şəbəkələrdə müxtəlif şərhlər gəlib. Neqativ şərhlərə əvvəlcə utansa da, pozitiv fikirlərin çox olması onu sevindirib: "Paylaşanda azca utandım. Sonra düşündüm ki, məqsədim yaxşıdır, fikir verməyim. İnsanlar əsas məqsədə fokuslanmır, fatanı, paltarı, makiajı pisləyirdilər. Yoldaşım rəyləri oxudu və çox utandım. O isə dedi ki, mən səninlə fəxr edirəm. Heyvanlara qayğı ürəyin gözəlliyini göstərir. Rəylərdə çox insan pozitiv reaksiyalar verirdi. Anladım ki, cəmiyyət dəyişikliklərə, fərqliliklərə hazırdır”.\nFəridənin ən böyük narazılığı insanların heyvanlarla bağlı qanunları bilməməyidir. Həmsöhbətimizin sözlərinə görə, əgər insanlar heyvanlara verdikləri işgəncəyə görə, qanun qarşısında cavabdeh olduqlarını bilsələr, belə zorakılıqlar yaşanmaz: "Bizdə qanunvericilik bazası var. Heyvanı öldürməyə, işgəncəyə görə cərimələr var. Heyvanlara işgəncə vermək olmaz. Təəssüf ki, insanlar bunu bilmir. Hətta bəzi polislərin də bu barədə məlumatı yoxdur. Bir dəfə mən məhəlləmizdə bir hadisə ilə rastlaşmışdım və ərizə yazmışdım ki, itə işgəncə verirlər. İtin səsinə səhər saat 7-də oyandıq. Qan içində olan iti sürüyüb aparırdılar. Biz ərizə yazanda polis qəbul etmək istəmirdi və deyirdi ki, heyvandı də, bundan ötrü niyə şikayət edirsiniz? Bizə ərizə yazdırmamaq üçün deyirdi ki, belə bir cərimə növü yoxdur. Mən internetdən axtarıb tapdım və polisə məlumat verdim ki, İnzibati Xətalar Məcəlləsinə edilən dəyişikliyə görə, heyvanlarla rəhmsizcəsinə davranmaqla onların şikəst edilməsinə və ya tələf olunmasına görə cərimələr 500 manatadək artırılıb. Lakin insanlar bunu bilmir. Hamı heyvanları sevməyə məcbur deyil. Amma heç kimin hüququ yoxdur ki, onları incitsin. Hamı başa düşməlidir ki, biz bunu etsək, qanun qarşısında cavabdeh oluruq. Bu planet ancaq bizim yaşadığımız yer deyil. Bizdən başqa da canlılar yaşayır. Bu insanların eqoistliyindən irəli gəlir ki, mən bu planetdə təkəm, bütün canlılardan üstünəm, digər canlıları canlı hesab etmirəm və incidirəm. Sən sevməsən belə, onu incitməyə haqqın yoxdur. Eybi yox, yemək vermə, su vermə, amma işgəncə də vermə”.\n"İtlərdə aqressiyanı biz yaradırıq”\nHeyvan müdafiəçisinin sözlərinə görə, itlərdə aqressiyanı insanlar yaradır: "Heyvan sevgisi ailədən gəlir. Biz yaxşını, pisi ailədə öyrənirik. Uşaq da atasına baxır, ata, ana özünü necə aparırsa, o da həmin hərəkətləri edir. Sonra bağçada, məktəbdə davam edir. Məncə, təhsildə də bu problem qaldırılmalıdır. Uşaqların təfəkkürünə yazılmalıdır ki, heyvanları sevmək lazımdır. Məsələn, uşaq heyvanı nazlamaq istəyir, valideyn deyir ki, yox murdardır, qov onu. Hətta bir dəfə balaca uşaq it balasının gözünə qum atırdı. Anası "etmə” demirdi, deyirdi ki, kənarda dur, səni dişləyər. İtlərdə aqressiyan biz yaradırıq, onlar dişləyir. Biz onları incitməsək, dişləməzlər”.\n"İtlər məskunlaşdıqları yeri öz əraziləri kimi qoruyurlar”\nProblemin həll yoluna gəldikdə isə həmsöhbətimiz deyir ki, bunu həll etmək üçün axtalaşdırma proqramını həyata keçirmək lazımdır: "Küçədə olan heyvanları sevə bilərsiniz, onlara yemək verə bilərsiniz. Amma həqiqətən küçədə olan heyvan problemini həll etmək istəyirsinizsə, axtalaşdırmaq məsələsinə ciddi yanaşmaq lazımdır. Kömək etmək lazımdır ki, küçədəki sahibsiz itlər qısırlaşdırılsın, onlar yeni balalar doğmasın, küçədə artmasınlar. Ayrı-ayrı klinikalar, təşkilatlar var. Endirimli proqramlar edirlər. Bir neçə iti aşağı qiymətlə qısırlaşdırırlar. İtlər məskunlaşdıqları yeri öz əraziləri kimi qoruyurlar. Məsələn, sizin ərazidə itlər varsa, onları qısırlaşdırsanız, artmayacaqlar və sizin məhəlləyə sahiblənib öz əraziləri kimi qoruyacaqlar. Əgər küçədə yemək tapa bilsələr, itlərin ömrü 6-7 ildir. Ev şəraitində isə 15-20 ilə qədər yaşayırlar. Amma küçədə tez ölürlər. Həmin müddətdə itlər ərazini qoruyur, yeni itlərin daxil olmasına icazə vermirlər”.


“Nobel Oil” “sensasiya”ları: “Shell” şirkətinin rəqibinə çevrilən “Nobel Oil” » Vertikal.az\n“Araz” marketdən alınan məhsul iyrənc durumda: içindən qurdlar çıxdı – VİDEO\nZərrabın Azərbaycandakı mülkləri də əlindən alınır\nQuba-Qusar-Xaçmaz bölgəsinə səfər edən məktəblilər səfərlərini uğurla başa vurdular\nTərtərli məktəblilər Quba-Qusar-Xaçmaz istiqaməti üzrə tur-aksiyaya başlayıblar\nƏli Həsənov məcburi köçkünlər üçün inşa olunan yaşayış məhəlləsində aparılan tamamlama işləri ilə maraqlanıb\nTərtərdə keçirilən “Bayraq yürüşü”ndə iki mindən çox insan iştirak edib\nƏskipara kəndində səyyar qəbul-görüş keçirildi\nCəbhə bölgəsinin neftçalalı qonaqları\nNövbəti səyyar qəbulda Sarıcalı kənd sakinlərinin müraciətləri dinlənildi\n“Nobel Oil” “sensasiya”ları: “Shell” şirkətinin rəqibinə çevrilən “Nobel Oil”\nTarix: 9-06-2017, 08:51 | Çap et\nSon aylar dünyanın nəhəng neft və qaz şirkətlərindən olan “Nobel Oil” şirkəti ətrafında qalmaqallı xəbərlər səngimək bilmir. Şirkətin vergidən yayınmasından, Rusiya ilə mübhəm əlaqələrindən tutmuş, holdinq rəhbərinin oğlunun restoranda bir qıza xasarət yetirməsinə qədər çeşidli olaylarda adı hallanır.\nXatırladaq ki, bir neçə gün əvvəl “Nobel Oil”in rəhbəri Nəsib Həsənovun oğlu “Roma” ləqəbli və çılğın gecə həyatı ilə seçilən Ramiz Həsənovun səhər saat 4-00 radələrində “Merci” restoranında xuliqanlıq hərəkəti edərək gənc qızı külqabı ilə vurması barədə xəbər yayılmışdı. Xoşbəxtlikdən insident ölümlə nəticələnməyib. Həmin cəmiyyətdə xəbər rezonans doğursa da, nə hüquq-mühafizə orqanları, nə də “Nobel Oil”in rəhbəri Nəsib Həsənovun ailəsindən bu barədə heç bir açıqlama gəlmədi. Qafqaz Xəbər Agentliyinin yaydığı son məlumata görə isə zərəçəkən xanım Ramiz Həsənovla bağlı verdiyi şikayəti geri götürüb.\nQeyd edək ki, Bakıda ofisi olan, Avropada böyük layihələrə sərmayə yatıran, Britaniyada qeydiyyatdan keçsə də, Azərbaycan şirkəti olan və Azərbaycan neftinin satışında önəmli rol oynayan müəmmalı “Nobel Oil” şirkəti ilə bağlı Azərbaycan və dünya mətbuatında tez-tez ziddiyyətli məqalələr dərc olunur. Elə bir neçə gün əvvəl bir neçə anonim ünvandan Miq.az-a daxil olan məlumatda göstərilidi ki, “Nobel Oil” şirkətinin İsraildə apardığı kəşfiyyat işlərində Türkiyə prezidenti Bilal Ərdoğan və ABŞ-ın Dövlət Katibi, “ExxonMobil” transmilli şirkətinin sabiq baş direktoru Reks Tillerson da paya sahibdirlər. Onu da bildirək ki, “Nobel Oil” şirkəti Azərbaycan şirkəti olsa da və bir Azərbaycan vətəndaşı tərəfindən idarə olunsa da, bir çox qaranlıq beynəlxalq layihələrdə adı keçməkdədir.\nƏslində mediaya hansısa sirli qüvvə tərəfindən ötürülən bu yazılarda həqiqət payı da kifayət qədərdir və yayılan bu ilginc məlumatların biri də indiyə qədər “Nobel Oil”in rəhbərliyi tərəfindən təkzib edilməyib. Şirkət rəhbərliyi guya belə “dezinformasiya”lara diqqət yetirmədiyini göstərsə də, əslində səbəb həmin xəbərlərdə qoyulan xəbərlərə cavab verə bilməməsidir. Çünki yazılanlar əslində həqiqəti əks etdirir. “Nobel oil”-la bağlı ilk sensasion xəbər “Azadlıq” radiosu tərəfindən tiajlandı və yerli medianın diqqətini çəkdi. “Azadlıq” radiosuna isə bu məlumatların “Nobel Oil”in beynəlxalq rəqibləri, o cümlədən “Shell” şirkəti tərəfindən ötürülmüşdü. Bunu “Nobel Oil”in rəhbərliyi bilsə də, səsini çıxarmadı. Lakin burda maraq doğuran məsələ də odur ki, “Shell” şirkəti kimi böyük bir şirkətin rəqibinə çevrilməsidir. Hətta rəqabət o səviyyədədir ki, “Shell” şirkəti öz rəqibi ilə bağlı kompramat məlumatları mətbuata ötürüb.\nO da bəllidir ki, “Nobel Oil” şirkəti hər zaman qeyri şəfaf və qaranlıq işləri ilə diqqət mərkəzinə gəlib. “Nobel Oil” şirkətinin daxil olduğu CRA qrupda da eyni vəziyyət hökm sürür.\nQeyd edək ki, MİQ.AZ-a daxil olan son məlumatlarda sensasion iddialar mövcuddur. Məsələn, şirkətdə kimin neçə faiz payı var? İllik qazancı nə qədərdir və qazancın nə qədəri ölkəyə gətirlir? Xaricdə kimlərlə və hansı şərtlərlə işlər görür? Oxucularımız ən yaxın günlərdə “Nobel Oil” şirkətinin qeyri- şəffaf fəaliyyəti ilə bağlı sensasion məlumatlarla tanış olmaq imkanı əldə edəcəklər. Bizi izləməkdə davam edin.\n21/11/2017 - Azercell rəhbərliyi vətəndaşa 2100 manat “atdı” - Qüllə qalmaqalı\n15/11/2017 - Quba-Qusar-Xaçmaz bölgəsinə səfər edən məktəblilər səfərlərini uğurla başa vurdular\n07/12/2017 - “Yağ kimi qənimət, yağ kimi korrupsiya” – Əbülfəz Məlikovun “gömrük imperiyası”\n06/12/2017 - Zərrabın Azərbaycandakı mülkləri də əlindən alınır\n01/12/2017 - Tərtərdə baramaçılığın yem bazası genişləndirilir\n08/12/2017 - Tərtərdə torpaqlardan istifadəyə və onların mühafizəsinə dair işgüzar forum keçirilib


Baxış: 2 500\nMilli.Az xudaferin.eu-ya istinadən Turqay Saburtalanın yazısını təqdim edir.\nOrta Doğu anlayışına sadəcə ərəb ölkələri, körfəz dövlətləri deyil, həm də bu coğrafi məkana Qafqaz regionu da daxildir. Son illər İraq, Suriya və Fələstin böhranına görə ən çox varlanan ölkələrdən biri İran molla rejimidir. İncə siyasət yürüdən Tehran molla rejiminin əlindəki ideoloji silah "radikal şiəlik" düşüncə sistemidir. Azərbaycan Respublikası, Ermənistan və Gürcüstan üzərində qurulan, eyni zamanda "Böyük İran" modelinin tərkib hissəsi kimi son 25 ildə çox dərin şəbəkələşmə siyasətini quran Tehran rejiminin hədəfi "Türksüz Qafqaz" və "xurafatçı Azərbaycan modeli"dir. Ona görə də, dini təlimlər adı altında Borçalı üzərindən "radikal şiə"modelini gücləndirməyə çalışır.\n"Xudafərin dərgisinin internet versiyası olan "Xudaferin.eu" saytının elektron poçtuna redaksiyamızın "Tiflis Bürosu"na ilginc məktublar və sənədlər daxil olub. Biz bunları incələdiyimizdə bəlli oldu ki, Azərbaycan Respublikasında savadsız əhalini İran molla rejiminin Bakıdakı nümayəndəliyi öz hədəfləri üçün onlardan necə istifadə edir. Fars dilində yazılan sənədləri bu dili bilən yurdsevər mütəxəssislərimizlə birlikdə xeyli müddət incələməli olduq. Dəyərli oxucularımız da bilsin deyə, həmin sənədlərin əsil mahiyyətini sizlərlə bölüşmək qərarına gəldik.\n1978-ci il 23 Bəhmən İnqilabının sonucunda İranda hakimiyyətə gələn dindarlar qısa bir zamanda ölkəni şəriət qanunları idarə etmək üçün xüsusi dövlət strukturu yaratdılar. Düz 40 ildir ki, "Ali Dini Rəhbər" statusu ilə idarə olunan İran molla rejimi öz təlimlərini mövhumatçı dini siyasətlə bir sıra xalqları və dövlətləri öz təsirinə salmaq üçün "Dünya Müsəlmanları Lideri"nin nümayəndəsi adı altında şəbəkələr yaratmışdır. Azərbaycan Respublikasında "Dünya Müsəlmanları Lideri" Seyid Əli Xamneyinin nümayəndəsi höccətülislam İbadulla Ocaqnəjad adlı birisidir. Bu nümayəndəliyin əsas təbliğat yuvası isə Bakıdakı "Zoopark"ın yaxınlığında yerləşən "Hüseyniyyə" mərkəzidir.\nRedaksiyamıza daxil olan sənədlərdən aydın görünür ki, "Hüseyniyyə" mərkəzində 2008-2013-cü illərdə yerli 3200 nəfər dindar əhalidən "xüms" və "zəkat" adı altında xeyli miqdarda vəsait toplanılıb. Həmin sənədlərdə qeyd olunur ki, "Hüseyniyyə" mərkəzi həm də məscid rolunu oynayır. Burada Azərbaycan Respublikasının vətəndaşı olan dindarlar həftədə bir dəfə cümə namazlarında "Dünya Müsəlmanları Lideri" Seyid Əli Xamneyinin nümayəndəsi höccətülislam İbadulla Ocaqnəjadın radikal şiə ideologiyası üzərində köklənmiş moizələrini dinləyirlər. Beləliklə dini savadı olmayan vətəndaşlarımızı İran yönlü ideoloji hədəflərə yönəltmək kimi siyasət yürüdülür.\n"Xüms" və "zəkat"lar haraya və necə xərclənir?\n"Hüseyniyyə" məscidində əhalidən hər həftə toplanılan külli miqdarda pul vəsaitinin hara və necə xərclənməsi də redaksiyamıza daxil olan sənədlərdən bəlli olur. Biz bu barədə apardığmız araşdırmalar zamanı dəhşətə gəldik. Belə ki, imanlarına şübhə etmədiyimiz vətəndaşlardan toplanılan "xüms" və "zəkat"ın sayəsində toplanılan külli miqdarda pul vəsaiti sən demə, İran molla rejiminin ideoloji müstəvidə cəsus və kəşfiyyat maraqlarına yönləndirilir. Özəlliklə bu işə cəlb olunan Azərbaycan Respublikası vətəndaşlarından 250 nəfərin adının və soydaşının haqqında redaksiyamıza daxil olan sənədlərdə qeyd olunur ki, onlara hər ay "Hüseyniyyə" mərkəzinin adından müxtəlif işlərin müqabilində ayda 100-1000 manat arasında pul vəsaiti verilirmiş. Bundan əlavə, İbadulla Ocaqnəjadın birbaşa göstərişi ilə İran molla rejimini təbliğ etmək üçün hər ay 381 nəfər Azərbaycan Respublikası vətəndaşına 100-150 manat və ya 60-80 dollar civarında pul verilirmiş. Redaksiyamıza daxil olan digər sənədlərdən də aydın olur ki, təkcə 2011-ci ildə 19 nəfər Azərbaycan Respublikası vətəndaşına toplam 12850 manat pul vəsaiti verilibdir.\nBu məsələ ilə bağlı İranın dini məktəblərində təhsil almış mollalardan biri ilə söhbətimiz zamanı onun özü də etiraf etdi ki, bu ölkədə dini təhsil və təlimlər alaraq geri dönən Azərbaycan Respublikasının vətəndaşlarının hər birinə İbadulla Ocaqnəjadın rəhbərliyi altında ayda 150 manata miqdarında maliyyə yardımı olunur. Onların əsas funksiyası hüzr məclislərində, şiəliklə bağlı keçirilən mərasimlərdə, digər dini toplantılarda şiəliyin, şiə imamlarının, iranyönümlü dini siyasətin, qısacası İran molla rejiminin maraqlarının təbliğ edilməsidir. Hətta "Ocaqnəjad Ağa" deyə xitabən müraciət olunan İbadulla Ocaqnəjad həmin kadrların hər birini xüsusi qaydada nəzarətdə saxlayır.\n"Borçalı masası"nda İranın "mövhumat plovu"\nKimsəyə sirr deyil ki, Gürcüstanın əvvəlki rəhbərlərinin Borçalıya ögey münasibəti sonucunda Marneuli, Dmanisi, Bolnisi, Qardabani rayonları sosial-iqtisadi və mədəni rifah baxımından xeyli dərəcədə geri qalırdı. Savadlı və təhsilli mütəxəssislər məcbur olub Azərbaycana, ya da Rusiya, Ukrayna, Belorus, Qazaxıstan və digər ölkələrə üz tuturdular. Beləliklə də bölgədə kütləvi savadsızlıq hökm sürürdü. Məhz belə bir durumu nəzərə alan İran molla rejimi ustufca burada kök saldı. İndi İran molla rejiminin dəstəyi ilə "Əhli Beyt", "Zeynəbiyyə", "Həzrəti Fatimə", "Xanım Zəhra", "Qüds", "İmam Hüseyn", "Beynəlxalq Cəfərilər Birliyi"nin Gürcüstan münayəndəliyi, "İran Mədəniyyət Mərkəzi", "Kərbala Aşiqləri", "İslam Fədailəri", "Kataib Hezbollah", "Vəhdət" və başqa radikal şiə qruplaşmaları son illərdə Borçalının ictimai-sosial həyatının tərkib hissəsinə çevrilibdir. Bunun əsas səbəbi Borçalı bölgəsində gerçək təhsil və mədəni təsisatların yoxluğudur. İran molla rejimi Borçalı xaricində azərbaycanlıların kompakt yaşadıqları Rustavi, Tiflis, Saqareco, Kaspi və digər bölgələrdə öz hədəfləri yönündə mövhumatçı dini şəbəkələri formalaşdırıb. Bununla yanaşı, həm də Borçalı üzərindən Azərbaycana "şəriət" və "mövhumat" adı altında dini siyasətini daha geniş şəkildə idarə etmək siyasətini qurub. Borçalı əhalisi genetik baxımdan işgüzar olduğu üçün maddi baxımdan daha yaxşı pul qazanmaq istedadına malikdirlər. Onların dini bilgilərinin zəif olmasından yararlanan İran molla rejimi "xüms" və "zəkat" adı altında külli miqdarda vəsaiti asanlıqla toplaya bilir. Həmin pullar isə bizim bilgisiz dindarlarımızın vasitəsi ilə əleyhimizə yönləndirilən dərin siyasətlərə sərf olunur. Bunun adı İranın "Qafqazda Azərbaycan" siyasətidir.


"Liviya Əjdahası"nın Azərbaycandakı müzakirələri\nLiviya lideri Muammar Qaddafi (ortada), Misirk keçmiş prezidenti Hosni Mubarak (sağda), Yəmənin prezidenti Ali Abdullah Saleh (Mubarakdan solda) və Tunisin keçmiş prezidenti Ben Ali Şirtə şəhərində keçirilən Afro-Ərəb birgə sammitində, 10 oktyabr 2010\nArtıq Liviyanın Azərbaycandakı səfirliyində belə Qaddafini devirmiş üsyançıların bayrağı dalğalanır, amma Azərbaycandakı “Qaddafisevərlər” öz mövqelərini müdafiə etməkdədirlər.\nMəsələn, Milli Məclisin deputatı Gülər Əhmədovanı belə bir prinsipial məsələ narahat edir: Necə olur ki, Britaniyadakı iğtişaşlarda polis camaatı döyə bilər, həbs edə bilər, amma Liviyada eyni şey baş verəndə iğtişaşçılar inqilabçı olurlar, hökumət isə istefaya çağrılır?\nAzərbaycanın Liviyadakı səfiri Qərb dövlətlərini Liviyadakı proseslərə qarışmaqda ittiham edir.\nYAP rəsmisi Siyavuş Novruzov daha açıq mövqe sərgiləyir. Deyir “hamı bilir ki, Liviya, Misir, Tunis, Suriyada baş verənlər dünyanın yenidən bölüşdürülməsi planının əsas tərkib hissəsidir” və söhbət Qərbin Liviyanın neft sərvətlərini talamasından gedir. Bu da onun yekun qənaəti: “Bu gün İraqın təbii sərvətləri iraqlıların deyil, başqa-başqa xalqların mənafeyinə sərf olunur. Liviyada da belə olacaq”.\nBu söhbətləri emosional edən də odur ki, əslində Azərbaycan cəmiyyəti ərəb ölkələrini müzakirə etmir – bəzən dolayısı, bəzən birbaşa yolla məhz Azərbaycanın özünü müzakirə edir.\nLiviyanın Azərbaycana Nə Dəxli?\nBu sualın qısa cavabını “Bəyin Oğurlanması” filmindəki sitatla vermək olar: O əjdahadan bizdə də var, ona görə. Bu söhbətləri emosional edən də odur ki, əslində Azərbaycan cəmiyyəti ərəb ölkələrini müzakirə etmir – bəzən dolayısı, bəzən birbaşa yolla məhz Azərbaycanın özünü müzakirə edir.\nÇoxdan bəri ilk dəfədir ki, Azərbaycan iqtidar nümayəndələri öz siyasi mövqelərini “əcəb edirəm” müstəvisində yox, arqumentlər müstəvisində əsaslandırmağa çalışırlar. Bu da müxalifətin çoxdan tələb etdiyi siyasi dialoq...\nİqtidarın çeşidli müdafiəçiləri geopolitikanı iqtisadiyyata, sivilizasiyalararası\nmünasibətləri dinlərarası münasibətlərə, toplaşma\nazadlığını suverenlik prinsipinə qatıb Qərbi ərəb ölkələrini işğal edib talan etməkdə suçlu sayırlar.\nBu arqumentləri nəzəri təhlil etmək olar, ancaq mənasızdır. Demək olar ki, məsələn, adam 42 il hakimiyyətdə oturub özünü, oğul-uşağını, yeznə-qayınını ölkədəki bütün var-dövlətin sahibi elan edəndə camaat nə vaxtsa partlayacaq.\nQərb aranı qızışdırdı-qızışdırmadı, axı cəmiyyətdə 42 il yığılan barıt nə vaxtsa partlamalıdır. Toplaşma azadlığını təhlil edib iğtişaşçı ilə öz siyasi etirazını ifadə edən vətəndaş toplantıları arasındakı fərqi də göstərmək olar. Neft oğurluğu məsələsinə ətraflı aydınlıq gətirmək də olar.\nAmma təkrar edirəm, mənasızdır, çünki yuxarıdakı arqumentlərin sahiblərini öz verdikləri sualların cavabları qətiyyən maraqlandırmır. Ortada xalq etirazı ideyasına qarşı bir piar kampaniyası gedir və iki psixoloji fənddən istifadə edilir – ülvi hisslər axtarışı və suverenlik ideyasının təhrifi.\nCəmiyyət pisi dəyişəcək ideal qüvvə axtarışına çıxsa əbədiyyətə qədər gözləməli olacaq. Ancaq narazılıq mənbəyi olan hakimiyyəti müntəzəm qaydada dəyişib hökumətləri xalq qarşısında daha çox cavabdeh etmək olar.\n“Guya biz getsək, yerimizə gələnlər bizdən yaxşı olacaq?” “Guya indi Qərbi ya ərəb ölkələrində, ya Azərbaycanda demokratiya maraqlandırır?” Eyni istiqamətli arqumentlərdir. Ortada xalqı talan edən, onu əzən, haqlarını tapdalayan bir rejim var (məsələn, Liviyada).\nAmma camaat belə bir fikir gimnastikasına dəvət edilir: əvvəlcə müəyyən etsin ki, öz ölkəsindəki siyasi etiraz nümayişlərini raket atəşinə tutan manyak hakimiyyəti əvəzləyəcək qüvvə ideal, saf, heç bir şəxsi marağı olmayan, vəzifədə-hakimiyyətdə gözü olmayan gözütox bir qüvvədir, ya yox. Sonra istənilən bir əvəzləyici qüvvədə bir əksiklik aşkar edilir və həmin qüvvə bu səbəbdən işə yararsız sayılır.\nEyni medalın o biri üzündə Qərbin rolu eyni yolla tənqid edilir. Qərbin hakimiyyət dəyişikliyində hansısa bir marağı aşkar edilir və sonra Qərb onda ittiham edilir ki, qaniçən Səddam Hüseyni, dictator Qaddafini və onun taylarını devirmək istəyərkən onu maraqlandıran demokratiya, insan haqları, ümumbəşəri ədalət və s. deyil, konkret siyasi-iqtisadi maraqlardır.\nYenə də bu fikir gimnastikasının nəticəsinə fikir verin – gərək Səddamı asmayaydılar, gərək Qaddafini yıxmayaydılar. Bütün bu “ikili standart” demqogiyasının niyyəti bundadır – “dəyişiklik pisdir, qoyun oturmuşuq yerimizdə”.\nFərz edək ki, Qərb ölkələri yığışıb İraqı və Liviyanı neftə görə işğal edirlər. Məgər Qərbin “taladığı” neft həmin o ölkələrin xalqlarınındır? Sadə iraqlı üçün çoxmu fərqi var ki, nefti Səddam Hüseyn, onun ailəsi satıb varlanır, yoxsa Qərbin hansısa neft şirkəti?\nCəmiyyət pisi dəyişəcək ideal qüvvə axtarışına çıxsa əbədiyyətə qədər gözləməli olacaq. Ancaq narazılıq mənbəyi olan hakimiyyəti müntəzəm qaydada dəyişib hökumətləri xalq qarşısında daha çox cavabdeh etmək olar. Qərbin sırf ülvi hisslərdən çıxış edəcəyini gözləmək də eyni dərəcədə mənasızdır. Ancaq bir ailənin, bir tayfanın yox, xalqın seçdiyi bir hakimiyyət qurmaq olar ki, nə Qərb, nə Şərq o hakimiyyəti əldə oyuncağa çevirə bilməsin.\n“Nefti Liviyanın, İraqın... əlindən almaq istəyirlər”. Fərz edək ki, Qərb ölkələri yığışıb İraqı və Liviyanı neftə görə işğal edirlər. Məgər Qərbin “taladığı” neft həmin o ölkələrin xalqlarınındır? Sadə İraqlı üçün çoxmu fərqi var ki, nefti Səddam Hüseyn, onun ailəsi, tikritli bir neçə iri biznesmen satıb varlanır, yoxsa Qərbin hansısa bir neft şirkəti?\n“Qərb Liviyanın suverenliyini pozaraq ora hərbi müdaxilə edir” arqumentindəki “suverenlik” sözünün məna yükünə diqqət yetirək. Deyək ki, Qərb həmin o suverenliyi pozur. Söhbət kimin və nəyin suverenliyindən gedir? Niyə görə Liviya xalqı Qəddafini “özününkü” sayıb onu xarici müdaxilədən müdafiə etməlidir? Əgər Qərb dirəşib nefti bu diktatorun əlindən alırsa (fərz edək ki, Qərb özünü tam yırtıcılığa qoyub), bu davadan xalqa nə?


speaking | TEHSİL.İNFO-Bir Təhsil portalından daha artıq\nİELTS sınaq imtahanı\nHuseyn Memmedli 20 Noyabr 2019 İELTS sınaq imtahanı2019-11-22T08:58:51+00:00 Kurslar No Comment\nƏziz tələbələr Sizi 24 Noyabr tarixində Mərkəzimizdə rəsmi imtahan qaydalarına uyğun IELTS SINAQ IMTAHANINDA iştirak etməyə dəvət edirik. 🔺 Speaking zamanı edilən səhvlər sizə feedback şəklində təqdim ediləcək. 🔺 Nəticələr…\nHuseyn Memmedli 08 Noyabr 2019 İELTS sınaq imtahanı2019-11-08T10:28:38+00:00 Kurslar No Comment\nƏziz tələbələr Sizi 17 Noyabr tarixində Mərkəzimizdə rəsmi imtahan qaydalarına uyğun IELTS SINAQ IMTAHANINDA iştirak etməyə dəvət edirik. Speaking zamanı edilən səhvlər sizə feedback şəklində təqdim ediləcək. Nəticələr 20 Noyabr…


18:41 21.05.2020 (Yenilənib 18:49 21.05.2020)\nƏtraf mühitə dezinfeksiya məhlulun buraxılmasının az da olsa, neqativ təsiri var. Lakin ən əsası insan təhlükəsizliyi və sağlamlığıdır.\nBAKI, 21 may — Sputnik. "Biz artıq Səhiyyə Nazirliyi ilə birgə müxtəlif sahillərdən su nümunələri götürmüşük. Ehtimal edirəm ki, bu nəticələr iyunun 1-də açıqlanacaq".\nSputnik Azərbaycan-ın xəbərinə görə bu barədə Ekologiya və Təbii Sərvətlər naziri Muxtar Babayev bu gün Nazirlər Kabinetinin Operativ Qərargahı tərəfindən jurnalistlər üçün təşkil olunan mətbuat konfransında deyib.\nEkologiya və Təbii Sərvətlər Nazirliyinin Dövlət Ekoloji Təhlükəsizlik Xidmətinin rəhbəri Hikmət Əlizadə isə görülən dezinfeksiya işlərinin ətraf mühitə təsirindən də danışıb: "Ətraf mühitə dezinfeksiya məhlulun buraxılmasının az da olsa, neqativ təsiri var. Lakin bizim üçün ən əsas insan təhlükəsizliyi və sağlamlığıdır. Amma onu da qeyd edim ki, bu maddələrin tərkibində xlor azdır".\nO utilizasiya ilə bağlı suala da aydınlıq gətirib: "Bu tullantılar yandırıldıqda onun təhlükəsizliyi təbii ki, sıfıra enir. Əhali başa düşməlidiri ki, tamamilə yüz faiz olaraq bütün əhalinin testdən keçirilməsi heç bir ölkədə reallaşmayıb. Bu səbəbdən hər bir şəxs öz məsuliyyətini dərk etməlidir. Çünki həmin şəxs özü də yoluxucu ola bilər. Bu səbəbdən maskalar da xüsusi qaydada atılmalıdır. Bu maskaların masa üzərinə qoyulması düzgün deyil. Bu tullantılar torpağa, suya atılsa, illərlə, 10 illərlə çürümə prosesi gedəcək ki, bu da ətraf mühitə ziyan vuracaq".


"Bütün həyatımı Moskvada yaşamışam, mən rusam, rus mədəniyyətinə mənsubam. Məndən Gürcüstan haqqında soruşmaq Aleksandr Dümadan Haitidəki siyasi vəziyyətə şərh verməsini istəmək kimi bir şeydir".\n(“Liberation” qəzeti, Fransa)\nBiz Boris Akuninlə onun Moskva ətrafındakı gözəl evində görüşdük.\nXeyli sayda xarici dilə çevrilmiş tarixi detektivlərin müəllifi artıq qorxduğunu etiraf edir.\nAkuninin əsl adı Qriqori Çxartişvilidir, o, milliyyətcə gürcüdür, atası İkinci dünya müharibəsi dövründə Moskvada xidmət edən sovet zabiti olub. Kreml tərəfindən başladılmış yeni anti-Gürcüstan isteriyası onu dərindən narahat edir.\n“Heç vaxt özümü gürcü kimi hiss etməmişdim, indi isə məni köklərimi yada salmağa məcbur edirlər. İndi hökm sürən ab-havada hətta hansısa axmağın durub mənim özümə ya da kitablarıma qarşı çıxış edəcəyini də gözləyirəm,” – deyə Akunin köks ötürür, çünki bu yaxınlarda hüquq-mühafizə orqanları onun naşirini dindirmək üçün idarəyə çağırıblarmış.\n- Bu münaqişədə kimin tərəfini tutursunuz?\n- Mən Gürcüstanda doğulsam da, orada həyatımın cəmi bir ayı keçib. Yaşa dolandan sonra isə bircə dəfə orda olmuşam. Bütün həyatımı Moskvada yaşamışam, mən rusam, rus mədəniyyətinə mənsubam. Məndən Gürcüstan haqqında soruşmaq Aleksandr Dümadan Haitidəki siyasi vəziyyətə şərh verməsini istəmək kimi bir şeydir. Məhz rus vətəndaşı kimi Moskvanın apardığı bu iyrənc siyasətdən necə narahat və nigaran olduğumu demək istəyirəm. Elə bil sehrli çıraqdakı ksenofobiya cinini buraxıblar, bundan sonra onu geri qaytarmaq çətin olacaq. Bu irqçilik mikrobunun və millətlərarası ayrı-seçkiliyin yayılmasının qarşısını almalı olan dövlət isə bu gün ancaq alovun üstünə yağ tökməklə məşğuldur. Rus polisinin, əlindəki bu kozırdan istifadə edərək ksenofobiyanın hesabına pul qazanmaq üçün, bazarlara hücuma keçib gürcüləri döyməsinə, onlardan bəxşiş qopartmasına tamaşa etmək insanın ürəyini bulandırır. Bu yolla faşizmə bənzər bir atmosfer yaranmaqdadır.\nAkunin Moskvada müxalifət fəallarının təşkilatçılığı ilə keçirilən Yazıçı Marşında iştirak edir. 13 may 2012\n- Sizin üçün bu gözlənilməzlikdir?\n- Bu günədək siyasətdən uzaq olmağa çalışmışam. Mən Nord-Ost teatrında baş verən insident zamanı da, “YUKOS” işi (Putinə qarşı çıxmağa cürət etmiş oliqarx Xodorkovskinin məhkəmə işi) zamanı da səsimi çıxarmadım. Bu məhkəmə prosesi artıq ölkədə qanuna hörmətin qalmadığını açıqca göstərdi. Putin Administrasiyası “YUKOS” işinin köməyi ilə bir müəssisəni necə talamaq mümkün olduğunu nümayiş etdirdi. O gündən bəri bu hal milli idman növünə çevrilib: hər bir sahədə sözə baxmayan iş adamlarının əmlakını ələ keçirmək məqsədilə aparılan qanunsuz reydlər müşahidə edilir... Ancaq bu dəfə susa bilmərəm, çünki millətlərarası konflikt baş qaldırmaqdadır. Tezliklə bütün qafqazlılara şamil ediləcək “iyrənc gürcü” obrazı yaradılır.\n- Siz bu böhranı nəylə izah edirsiniz?\n- Bədənin hansısa hissəsi kəsilib götürüləndən sonra belə insan həmin yerdə ağrılar hiss edir. Rusiya Gürcüstanın onun üçün itirildiyi faktı ilə heç cür barışa bilmir (1801-ci ildə Rusiya imperiyasına birləşdirilən Gürcüstan, 1991-ci ildə SSRİ dağıldıqdan sonra müstəqillik qazanıb). Heç Rusiya özü də artıq nə imperiya, nə də dünyanın iki ən güclü dövlətindən biridir. Putin özünü imperator Kaliqula kimi aparır. Eynilə Kaliqula kimi o da sevilməkdən daha çox nifrət edilməyi üstün tutur. Onun ən primitiv infantil “qabağından yeməyən kişi” duyğuları işə düşüb. Biz onların qazını kəsirik, yollarını kəsirik. . . bununla da gürcülərə və bütün dünyaya hamıdan güclü olduğumuzu sübut edirik! Faciə ondadır ki, bu davranışların nəticəsində Gürcüstan və qonşuluğumuzdakı başqa dövlətlər bizdən daha da uzaqlaşır. Bu cür siyasətlə Rusiyanın dostu olaraq ancaq Türkmənistan, Özbəkistan, Belarus kimi avtoritar respublikalar qalacaq.\nAkunin müxalifət lideri Boris Nemtsovla\n- Gürcüstan prezidenti tərəfindən yol verilən hansısa fitnəkarlıq bu konfliktdə rol oynadımı?\n- Deməzdim ki, gürcü siyasətinə xüsusi simpatiya ilə yanaşıram. Amma Gürcüstan Rusiyanın üzvü olduğu “böyük səkkizliyə” üzv olmağa, ya da dünya imperiyasına çevrilməyə can atmayan kiçik bir dövlətdir. Ölkə nə qədər böyük olsa, məsuliyyəti də bir o qədər olar. Təəssüf ki, Birləşmiş Ştatların davranışlarını da xoşməramlı hesab etmirəm. Çünki onlar dünya jandarmı rolunu üzərlərinə götürəndən bəri, Rusiya da özünü ortaya atıb ki: mən də şerif olmaq istəyirəm, bizim amerikanlardan nəyimiz əskikdir...\n- Nəyə görə özünüzə məhz rus təxəllüsü götürdünüz?\n- Romanlarımı Boris Akunin adı ilə yazıram, esselərimi isə Qriqori Çxartişvili adıyla. Yaxın zamanlara qədər Rusiyada gürcülərə yaxşı yanaşırdılar. Sovet dövründə yəhudilər, yaxud almanlar üçün yaşamaq çətin olsa da, gürcülərin heç bir problemi yox idi. Necə də olsa, bu ölkəyə otuz il ərzində gürcü mənşəlli Stalin rəhbərlik edib. Heç şübhəsiz, o ilk növbədə Böyük Rusiya ideyasının daşıyıcısı idi, ancaq onun əlinin altındakı bütün sovet təbliğatı, xüsusilə də o zamanlar çəkilmiş filmlər gürcüləri sevimli, şən, oxumağı və oynamağı sevən bir millət kimi təqdim edib. Mən hansısa gürcünün mənfi surət kimi göstərildiyi bircə klassik sovet kinosu da xatırlamıram: bu dərhal Stalinə qarşı hücum kimi başa düşülərdi. Gürcüstanın Rusiyanın tərkibinə keçməsini rəsmiləşdirən 1801-ci il müqaviləsi gürcülərə rus dvoryanlığının bir parçası olmaq imkanı tanıyırdı, bunun da nəticəsində Rusiyada çoxlu gürcü knyazları ortaya çıxmışdı... Rusiya ilə Gürcüstan arasında minlərlə tarixi bağ var ki, bu gün əbəs yerə qırılmaqdadır.\nRusiyada 2011-ci ilin “əsas yazıçıları” seçildi


Milli Məclisin nümayəndə heyəti Türkiyədə səfərdədir\n27 Avqust 2016 - 15:37\nMilli Məclisin nümayəndə heyətiTürkiyədə səfərdədir\nDünən İstanbulda dünyanın ən enli asma körpüsünün istifadəyə verilməsi ilə bağlı rəsmi açılış mərasimi olub. Mərasimdə Azərbaycanı Milli Məclisin sədri Oqtay Əsədovun rəhbərlik etdiyi nümayəndə heyəti təmsil edib.\nMilli Məclisin mətbuat xidmətindən Lent.az-a verilən məlumata görə, nümayəndə heyətinin tərkibinə Azərbaycan Prezidentinin ictimai-siyasi məsələlər üzrə köməkçisi Əli Həsənov, Milli Məclisin komitə sədri, Türkiyə ilə parlamentlərarası əlaqələr üzrə işçi qrupunun rəhbəri Əhliman Əmiraslanov və digər rəsmi şəxslər daxildir.\nMərasimdə həmçinin Türkiyə Prezidenti Rəcəb Tayyib Ərdoğan, Baş nazir Binəli Yıldırım, parlamentin sədri İsmail Kahraman, Türkiyənin on birinci Prezidenti Abdulla Gül, sabiq Baş nazir Əhməd Davudoğlu və digər şəxslər də çıxış ediblər.\nÇıxışlarda AKP hakimiyyəti dövründə Türkiyənin əldə etdiyi nailiyyətlərdən, ölkədəki ictimai-siyasi vəziyyətdən, Yavuz Sultan Səlim körpüsünün istifadəyə verilməsinin əhəmiyyətindən, perspektiv layihələrdən və digər məsələlərdən bəhs olunub.\nİstifadəyə verilən dünyanın ən enli asma körpüsü AKP hakimiyyətinin əldə etdiyi böyük uğurlar sırasında olduğu diqqətə çatdırılıb.\nQeyd edək ki, nümayəndə heyətimizin Türkiyəyə səfəri bu gün başa çatır.


Niyə günahkarların əzabı bəzən təxirə düşür? » Ahlibeyt.ge\nAhlibeyt.ge » İslam elimləri » Niyə günahkarların əzabı bəzən təxirə düşür?\nTarix: 5-12-2018, 12:06\n1. Birincisi ona görə ki, əgər hər günahkar dərhal və tez bir zamanda cəza alsaydı, onda seçim ixtiyarını əldən verər, sərbəst və müstəqil durumunu itirərdi. Belə ki, cəza təhdidi ilə hamı vacibatları yerinə yetirər və haramlardan çəkinərdi.\nBu zaman insan muxtar olmazdı, yəni ixtiyar sahibi olmazdı. Lakin Allah insanı muxtar yaratdığı üçün, insan seçim azadlığına malikdir və o, günah da edə bilər, dürüst həyat da sürə bilər, günah etdikdə səmimi tövbə edərək, geriyə qayıda da bilər.\n2. İkincisi isə bəzi günahkarlar o qədər günah dənizində qərq olublar ki, onları xilas etmək artıq mümkünsüz hala gələr və Allah Təala onları daha dərin günahlarda qərq edər.\nQurani-Kərim bu dəstə günahkar haqqında buyurur: “Küfr edən kəslər onlara verdiyimiz möhlətin öz xeyirlərinə olmasını güman etməsinlər. Əslində Biz onlara (başa düşmələri üçün) möhlət veririk (lakin sonda bu, səbəb olur) ki, onlar (öz) günah(ların)ı artırsınlar. Onlar üçün alçaldıcı bir əzab vardır”. (“Ali-İmran” 178).\nAllah günahkarlar ilə necə ticarət edir? İstidrac neçə cür olur?


“Məktəb seminarları” layihəsi çərçivəsində ilk təlim-seminar keçirilib - AZƏRTAC – Azərbaycan Dövlət İnformasiya Agentliyi\nBakı Şəhəri üzrə Təhsil İdarəsi (BŞTİ) Pirallahı rayonundakı 186 nömrəli tam orta məktəbdə “Təhsili dəyərə çevirək” devizi altında reallaşdırılan “Məktəb seminarları” layihəsi çərçivəsində ilk təlim-seminar keçirib.\nBŞTİ-dən AZƏRTAC-a bildiriblər ki, tədbirdə bu qurumun rəhbəri Məhəbbət Vəliyeva layihənin məqsədlərindən və gözlənilən nəticələrdən danışıb. Bildirilib ki, “Məktəb seminarları” layihəsi 2015-2016-cı tədris ilində təhsildə uğurlu nəticələr əldə edən məktəblərin nailiyyətlərinin müzakirəsi və idarəetmə sahəsindəki uğurlu təcrübənin bölüşdürülməsi məqsədilə həyata keçirilən “Nəzəriyyədən təcrübəyə” adlı “Açıq qapı” layihəsinin davamıdır.\nBŞTİ-nin inkişaf layihələri sektorunun müdiri Lamiyə Şərəfxanova “Rayonlar üzrə məktəblərin keyfiyyət göstəricilərinin təqdimat və müzakirəsi” mövzusunda məruzə ilə çıxış edib.\nSonra M.Vəliyevanın “Keyfiyyətə nəzarət işinin təşkili və təlim keyfiyyətinin artırılması istiqamətində səmərəli yanaşmalar və BŞTİ-nin mühüm istiqamətlər üzrə fəaliyyətinin təhlili” mövzusunda məruzəsi dinlənilib.\nLayihə çərçivəsində ümumtəhsil məktəblərinin direktorları, direktor müavinləri, psixoloqlar, kitabxanaçılar, uşaq birliyi rəhbərləri, valideyn icmaları və şagirdlər üçün əvvəlcədən müəyyənləşdirilmiş mövzularda ayrı-ayrı sessiyalar təşkil edilib.\nSessiyalarda mövzu ətrafında fikir mübadiləsi aparılıb, iştirakçıların sualları cavablandırılıb.\nPaytaxtın ümumtəhsil məktəblərini əhatə edən “Məktəb seminarları” layihəsinin məqsədi keyfiyyətli tədris, birgə rəhbərlik, məktəblərin təşkilati mədəniyyətinin inkişafı, təhsil sahəsindəki yeniliklərin uğurla icra olunması, habelə məktəblərin “öyrənən məktəb-öyrənən təşkilat” kimi inkişaf etdirilməsinə dair mövzularda seminarlar keçirmək və bu kimi digər vacib dəyərləri təbliğ etməkdir.\nLayihə çərçivəsində təşkil olunan təlim-seminarların davam etdirilməsi nəzərdə tutulub.\nAZERTAG.AZ :“Məktəb seminarları” layihəsi çərçivəsində ilk təlim-seminar keçirilib


Medproinfo - Başqalarına güvən insanı uzunömürlü edər\nBaşqalarına güvən insanı uzunömürlü edər\nStokholm Universitetindən olan alimlər araşdırıblar ki, özgə insanlara şübhə ilə yanaşan insanlardan və ya başqalarına güvənməmək üçün adət olduğu yerlərdə yaşayanlardan fərqli olaraq özgələrinə rahatlıqla etibar edən insanlar daha uzun ömürlü olurlar. Ekspertlər ABŞ-ın 25 mindən çox sakinləri ilə bir araşdırma aparıblar, The Daily Mail-in məlumatına əsasən, başqalarına güvənən insanlar, daha çox ünsiyyətcil və stressə daha az həssas olan insanlardır.\nBu iki amil sağlamlığının qorunması üçün çox vacibdir. Bundan əlavə, insanların yardım almaq üçün cəmiyyətdə qurulmuş əlaqələri onun hər zaman köməyinə gəlir və vəziyyəti asanlaşdırır. Əhəmiyyətli olan, az etibar edən şəxslərdə erkən ölüm riski etnik və sosial-iqtisadi vəziyyətdən asılı olmayaraq ortaya çıxmışdır. Ümumiyyətlə, insanlara etibar etmə, erkən ölüm riskini 17% azaldır.\nYeri gəlmişkən, etimad dərəcəsi insanın gözü ilə müəyyən edilə bilər. Tədqiqatlar göstərir ki, əgər tərəfdaşlar bir-birinə güvənirlərsə, onların göz bəbkləri "sinxronlaşır". Bu insanlar bir-birinin gözlərinə baxdıqda, göz bəbəkləri genişlənir. Bu, tərəfdaşlar arasında sıx əlaqələr yaratmağa kömək edir.\n21 Mar 21 Mar 21 Mar 22 Mar\nYoluxucu xəstəliklər, qarşısının alınması və nəzarət üzrə 14-cü Beynəlxalq Konfrans\n21-22 Mart 2019 DUBAI, BƏƏ\nUşaq İnkişafı Araşdırma Cəmiyyətinin İki İllik Yığıncağı\n21- 23 Mart 2019 Baltimore, Maryland, ABŞ\nİnsan Metabolik Sağlamlığı üzrə 25-ci Beynəlxalq Konfrans - Diabet, Obezit və Metabolizm\n21-22 Mart, 2019 / DUBAI, BƏƏ\n36. İllik Dallas Rinoplasti Yığıncağı\n22-23 Mart 2019 Dallas, Texas Amerika Birləşmiş Ştatları\nDallas, Texas Amerika Birləşmiş Ştatları


"Turizmin inkişafı media müstəvisində" mövzusunda "dəyirmi masa" keçiriləcək\n"Turizmin inkişafı media müstəvisində" mövzusunda "dəyirmi masa" keçiriləcək\nCəmiyyət 19 Sentyabr 2011 19:12 (UTC+04:00)\nMədəniyyət və Turizm Nazirliyinin və Mətbuat Şurasının təşəbbüsü ilə "Turizmin inkişafı media müstəvisində" mövzusunda "dəyirmi masa" keçiriləcək. Tədbir sentyabrın 20-də saat 11:00-da Şuranın ofisində baş tutacaq.\nŞuradan bazar ertəsi Trend-ə verilən məlumata görə, Azərbaycanın mədəniyyət və turizm naziri Əbülfəs Qarayevin də qatılacağı "dəyirmi masa"da MŞ İdarə Heyətinin üzvlərinin, ölkənin tanınan, ictimai fikrə təsir göstərən kütləvi informasiya vasitələri təmsilçilərinin iştirakı nəzərdə tutulur.\nPrezident İlham Əliyevin müvafiq sərəncamı ilə 2011-ci il Azərbaycanda "Turizm ili" elan olunub. Buna uyğun olaraq, Mədəniyyət və Turizm Nazirliyi tərəfindən bir çox işlər görülüb ki, bunların içərisində "2011-ci il Turizm ilidir" devizi altında proqramların və xüsusi verilişlərin təşkili mühüm yer tutub. Prosesə çap mediasının, o cümlədən qəzet və jurnalların cəlb edilməsi üçün ayrıca rubrikaların və mövzuların da müəyyənləşdirilməsi zəruridir. "Azərbaycanda turizmin inkişafı media müstəvisində" mövzusunda "dəyirmi masa"da bu kimi məsələlər ətrafında müzakirələr aparılacaq, təklif və təşəbbüslər səslənəcək.


Dünyanın diqqətlə izlədiyi səfər - Veteninfo.Az\nRəcəb Tayyib Ərdoğan Azərbaycan Prezidenti İlham Əliyevlə birlikdə irəli sürdükləri təklifi səsləndirdi. Altı ölkə – Rusiya, Türkiyə, Azərbaycan, İran, Ermənistan və Gürcüstan bir araya gələrək bir platforma formalaşdırsın. Yeni platforma bütün bölgənin inkişafına xidmət edəcəkdir. Davamlı sülhə gedən yol bölgədəki bütün xalqların və dövlətlərin qarşılıqlı etimad və əməkdaşlığından keçir. Həmin mühitin yaradılması üçün ən gözəl əsaslar Azərbaycanın tarixi, mədəniyyəti və dövlət siyasətidir.


Bakı polisi bir neçə rayonda əməliyyat keçirib.\nTeleqraf.com xəbər verir ki, Xəzər rayon Polis İdarəsinin 2-ci polis şöbəsi əməkdaşlarının keçirdikləri əməliyyat-axtarış tədbirləri nəticəsində cari ilin yanvar-mart aylarında Buzovna qəsəbəsindəki marketlərin birindən 1600 manat dəyərində spirtli içki oğurlamaqda şübhəli bilinən Bakı şəhər sakini, əvvəllər məhkum olunmuş R.Bayramov saxlanılıb.\nŞəxsi axtarış zamanı ondan metamfetamin aşkar edilərək götürülüb.\nXəzər rayon Polis İdarəsinin 1-ci polis şöbəsi əməkdaşlarının keçirdikləri əməliyyat-axtarış tədbirləri nəticəsində aprelin 3-dən 5-dək olan müddətdə Şüvəlan qəsəbəsi ərazisindəki bağ evlərindən birinin həyətindən 14.100 manat dəyərində metal hissələr, 5 ədəd su nasosu və 2 ədəd qaynaq aparatı oğurlamaqda şübhəli bilinən paytaxt sakini, əvvəllər məhkum olunmuş T.Ələkbərov həbs edilib.\nBundan başqa, Xətai rayon Polis İdarəsinin 36-cı polis bölməsi əməkdaşlarının keçirdikləri əməliyyat-axtarış tədbirləri nəticəsində martın 23-də rayon ərazisində “Hyundai” markalı avtomobildən 2 ədəd mobil telefon oğurlamaqda şübhəli bilinən Bakı şəhər sakini, əvvəllər məhkum olunmuş R.Babayev və Ağdam rayon sakini S.Əliyev saxlanılıblar.\nKriminalistik Tədqiqatlar İdarəsi və Xətai rayon Polis İdarəsinin 36-cı polis bölməsi əməkdaşlarının birgə keçirdikləri əməliyyat-axtarış tədbirləri nəticəsində aprelin 4-də rayon ərazisindəki mənzillərin birindən 5000 manat dəyərində qızıl-zinət əşyaları oğurlamaqda şübhəli bilinən Bakı şəhər sakini R.Abdulqədirov tutulub.\nNərimanov rayon Polis İdarəsinin 17-ci polis şöbəsi əməkdaşlarının keçirdikləri əməliyyat-axtarış tədbirləri nəticəsində aprelin 4-də Bakı şəhər sakini N.Vəliyevə zor tətbiq edib içərisində 423 manat olan pulqabısını soyğunçuluq yolu ilə almaqda şübhəli bilinənlər - Ağstafa rayon sakini E.Sadıqlı və Cəlilabad rayon sakini S.Mirzəyev saxlanılıblar.


Ziyafət yeməkləri üçün 3 asan daldırma tərifləri - Təriflər\nani qazanı necə təbii buraxırsınız?\nmal əti və kartof ilə reseptlər\ngünəşli pomidor və mozzarella ilə makaron salatı\nƏyləncəli və əyləncəli bir az planlaşdırma ilə meh ola bilər!\nBəzi sadə tövsiyələr və Walmart'a sürətli bir səyahət ilə növbəti toplantınızdan işi götürün!\nNövbəti bir araya gəlməyiniz təzə otlara bir çiləmə əlavə etmək və daldırma üçün sadə souslar yaratmaq qədər çətindir!\nƏylənmək mütləq hər tətilin ən sevdiyim hissəsidir!\nYemək, içki və söhbət paylaşmaq üçün evimdə həm dostlarımın, həm də ailəmin olması həqiqətən qeyd etdiyimiz şeydir.\ntoyuq kordonu bleu üçün yan yemək\nHəyatımızın hər zamankindən daha gərgin və daha gərgin olduğuna görə hər zaman ayaqlarımı qaldırıb hər kəslə yenidən əlaqə qurma şansı gözləyirəm!\nBu günlərdə həmişə olmaq üçün bir yerimiz var, futbol praktikası, valideyn görüşləri və ya iş hadisələri.\nAdi ev işlərindən əlavə bütün tətil işlərini (alış-veriş, planlaşdırma və bəzək kimi) sıxmağa çalışmaq, ilin bu vaxtını daha çox məşğul edir!\nSon bir neçə ildə tətil zamanı həqiqətən vacib olan şeylərə (yaxınlarımla keçirdiyim vaxt) daha çox vaxt ayırmağa və o qədər də vacib olmayan şeylərə daha az vaxt ayırmağa çalışmağa qərar verdim.\nİlin bu vaxtında tez-tez görüşürük, buna görə çox əyləncəli oluram. Qonaqlarım üçün qəlyanaltı bişirməyi və hazırlamağı çox sevsəm də, bəzən saatlar üçün axtarış apardığımı görürəm mükəmməl məzə reseptləri , maddələr almaq və sonra nəhayət hazırlıq və təqdimat.\nBu vaxtı qonaqlarımla gəzməyə və ya hətta Milad ağacının qarşısında bir fincan çay içməyə sərf edərdim!\nSon bir neçə ildir, tətil mövsümünün əvvəlində dondurucu saxlamağa başladım hazırlanan qəlyanaltılar . Qonaqlar gözlənilmədən gələndə dondurucudan bir-iki qəlyanaltı götürüb sobaya qoya bilərəm. Çörək bişirərkən bir-iki dəfə tez və asanlıqla daldırmağı və təzə otlara bir çiləmə əlavə etməyi sevirəm - təzə şüyüd və limon dilimləri bunlarla mükəmməldir Böyük Dəyərli Mini Crab Tortları !\nBu, əyləncəni o qədər asanlaşdırır və qonaqlarım qədər istirahət etməyimə və tətillərdən zövq almağıma imkan verir!\nParty hazırlıq haqqında\nİstənilən miqdarda əyləncəli bir şey edirsinizsə, əsas hazırlaşmağı asanlaşdırır!\nDondurucunuzu doldurun , soyuducu və ziyafət yeməkləri ilə kiler. Qonaqlar dayandıqda və mağazaya səyahət etmədən xidmət etmək üçün qəlyanaltılarınız olduqda özünüzə təşəkkür edəcəksiniz!\nTələb olunan menyu maddələrini seçin az hazırlıq . Sadə bir daldırma ilə dondurulmuş qəlyanaltılar vaxtınıza (və ağılınıza) qənaət edir!\nGözəl saxlayın tətildə birdəfəlik boşqablar , sürətli və asan təmizlənmək üçün əlinizdə olan çatal bıçaq və salfetlər.\nBütün çörək qablarınızı və qablarınızı düzün perqament kağızı yeməyinizin yapışmamasını və təmizlənməsini təmin etmək bir mehadır!\nTəzə Otlar cəfəri, kişniş və ya hətta yaşıl soğan kimi dondurulmuş qəlyanaltılara təzə bir ləzzət əlavə etməklə yanaşı, hər cür qəlyanaltı geyinməyin ən yaxşı yoludur.\nSadə və əlavə edin asan daldırma qəlyanaltı qabına əyləncəli və ləzzətli bir qəlyanaltı verir! Qəlyanaltı masanızın əyləncəli olması üçün parlaq və göz oxşayan xidmət edən yeməklərdən istifadə etdiyinizə əmin olun!\nYəni indi möhtəşəm bir qonaqlıq üçün əsaslara sahibsiniz, bundan sonra nə olacaq? Yerlinizə baş çəkin Walmart bu mövsüm uğurlu bir ziyafət üçün lazım olacaq bütün əşyaları yığmaq üçün!\nDondurucu bölməyə başlayın və dondurucunuzu doldurmaq üçün keyfiyyətli dondurulmuş qəlyanaltılar götürün.\nBöyük Dəyərli Şirin və Ədviyyatlı Donuz Sarılmış Toyuq və Böyük Dəyərli Mini Crab Tortları favoritlərimizdən bir neçəsidir! Şirin və ədviyyatlı donuz bükülmüş toyuq qəlyanaltıları ağ ət və xırtıldayan dumanlı donuz ətindən hazırlanır və dadı evdə hazırlanır!\nSüsləmək üçün təzə otları götürmək üçün məhsul sahəsinin yanında (Mini Crab Tortlarımıza getmək üçün bir neçə mini limon dilim də əlavə etdim) və nəhayət daldırma üçün əyləncəli souslar tapın!\nMağazada satılan souslardan istifadə edə və olduğu kimi onlara xidmət edə bilərsiniz (onları xüsusi etmək üçün bir neçə təzə otu qarışdırın) və ya öz sousunuzu yaratmaq üçün iki sousu birləşdirin (aşağıdakı reseptlər)! Və orada olduğunuz müddətdə a. Üçün bir neçə ət və pendir götürə bilərsiniz deli board !\nWalmart əyləndirmək üçün lazım olan hər şeyi daşıyır, belə ki, orada olduğunuz zaman səbətinizə salfet, kağız boşqabları və çatal bıçaq əlavə edin! Perqament kağızı da unutma! Əmin olun və Pioneer Woman kolleksiyası bəzi xüsusi xörək qabları və boşqablar üçün!\nWalmart, bu mövsüm şənlik üçün lazımlı hər şeyi əldə etmək üçün bir dayanacaqsınız!\ntoyuq tortilla şorbasını haradan almaq olar\nAsan daldırma tərifləri\nHazırlıq vaxtı3 dəqiqə Bişirmə vaxtı0 dəqiqə Ümumi vaxt3 dəqiqə Porsiyalar8 yemək qaşığı MüəllifHolly Nilsson Sevimlilərinizi qarışdıraraq öz partiya diplərinizlə yaradıcı olun! Dadlı daldırma yaratmaq üçün iki fərqli tadı (məsələn şirin və ədvalı və ya qaymaqlı və şirin) əlavə etməyə çalışın! Çap et Pin\nLimon Dill Aoili\n▢1 kiçik mixək sarımsaq kıyılmış\n▢1 ½ çay qaşığı təzə limon suyu\nAcılı barbekü sousu\n▢½ fincan Böyük dəyər barbekü sousu\n▢1-2 yemək qaşığı Sriracha sousu ya da dadmaq\n▢¼ fincan Böyük dəyər barbekü sousu orijinal\n▢¼ fincan Great Value Ranch Salat sarğı\n▢1 xörək qaşığı kişniş doğranmış\nİstədiyiniz dipləri kiçik bir qabda birləşdirin.\nXidmətə başlamazdan əvvəl ətirlərin qarışmasına 15 dəqiqə vaxt verin.\nBəslənmə məlumatları yalnız aioli üçün bir xörək qaşığı üçündür.\nKalori:79,Yağ:8g,Doymuş yağ:1g,Xolesterol:3mq,Natrium:59mq,C vitamini:0.3mq\nAçar sözaioli, asan daldırma reseptləri KursQəlyanaltı BişdiAmerika© SpendWithPennies.com. Məzmun və fotoşəkillər müəllif hüquqları ilə qorunur. Bu reseptin paylaşılması həm təşviq olunur, həm də qiymətləndirilir. Tam reseptlərin hər hansı bir sosial mediaya kopyalanması və / və ya yapışdırılması qəti qadağandır. Zəhmət olmasa mənim foto istifadə qaydama baxın .\nAsan Kokteyl Köftələri (Şirin və Turş Köftələr)


Azerbaycanda bütün uşaqlar bir yerde olacaq - Azadliq Xeber\nAzerbaycanda bütün uşaqlar bir yerde olacaq\n22:17 xeber – Azərbaycanda Uşaq Məlumat Bankı yaradılacaq.\n“Burada 18 yaşına çatmış bütün uşaq haqqında məlumatlar əldə etmək olar. Məlumatlar uşaqların bilik səviyyəsi, yaşayış yeri, aliment və sosial müavinət alıb-almamağı, sağlamlığı, hüquqlarının pozulub-pozulmaması və ibarət olacaq. Məlumat Bankın maketi, texniki komponentləri artıq hazırlanıb. Onun qəbulu olması üçün qalıb bəzi komponentləri, onları da Rabitə Nazirliyi hazırlayacaq”, – deyə qurumdan bildirdilər.\n“Dövlət qurumlarının işini araşdırmaq üçün belə bir layihə hazırladıq. Yəni hər hansı bir dövlət qurumu istədiyi uşaq haqqında məlumatı Banka daxil olaraq ala biləcək. Məsələn, hansısa uşaqla bağlı problem yaranıbsa, dərhal bu məlumat Bankında bununla bağlı informasiya olacaq”, – deyə qurumdan əlavə etdilər.


internet → Pərvin Şükürzadənin bloqu\nRamazan duaları, Namaz təqvimi hər gün telefonunuzda!\nMənasız SMS xidmətlərdən bezən müsəlman bacı qardaşlara müjdəmiz var! Nəhayət ki, dəyərli xidmətlərdən faydalanıb, Ramazan dualarını da SMS vasitəsilə hər gün mobil telefonunuza ala biləcəksiniz. Bunun üçün 2 şərt var — biri Azercell abonenti olmalısınız, digəri isə 9033 nömrəsinə SMS-lə RAMAZAN sözünü göndərməlisiniz. SMS-i göndərdikdən sonra xəbərdarlıq mesajı alacaqsınız — “Siz xidmətə müvəffəqiyyətlə qoşuldunuz”. Ramazan ayı başladığı ilk gündən Siz mobil telefonunuza hər səhər saat 05:00-da günün Ramazan duasını alacaqsınız. Xidmət Ramazan ayı müddətində aktiv olacaq.\nEyni üsulla NAMAZ sözünü də yazıb 9033-ə göndərməklə, Siz hər gün günün Namaz təqvimini telefonunuza alıb, iftar və imsak vaxtlarından agah olacaqsınız. Müsəlman bacı qardaşların xahişini nəzərə alaraq bu xidmət daimi xarakter daşıyır, yəni tək Ramazan ayında aktiv olmayacaq — xidmətdən bütün aylarda faydalana bilərsiniz! Namaz təqvimi hər gün saat tezdən 06:00-da abonentlərə çatdırılır.\nƏfsuslar olsun, amma bu xidmətlər resurslar tələb etdiyindən, xidmətləri pulsuz etmək mümkün deyil, xidmətlər pulludur. Operatorla danışıb xidmətlər üçün ən minimum tarif aldıq — 1 AZN. Bu bir manata siz bir ay boyunca hər gün (!) SMS alacaqsınız (Ramazan duası, Namaz təqvimi). Bir SMS-im qiyməti cəmi 3 qəpiyə düşür!\nƏlavə məlumat üçün sayta daxil olun — www.smsim.az, mobil telefonlardan — m.smsim.az\nAllah Namaz və oruclarınızı qəbul etsin!\nMac OS X Lion. Deyəsən Apple-in sonu çatıb\nMac OS X Lion. Apple bu əməliyyat sistemini nə qədər pafosla “dünyanın ən yaxşı əməliyyat sistemi” kimi təqdim etdisə, faktiki sistem bir o qədər də çiy alındı. Şəxsən mənim qarşıma hələ bu qədər çiy və həddən artıq primitiv bir sistem çıxmamışdı. Yadımdadır, Microsoft-un cavanlıq səhvi Windows Me deyilən bir qeyri stabil sistem də var idi, o da çiy idi, amma Lion onun rekordunu konkret qıra bildi! Stabillik cəhənnəm, guya kişinin uşaqları yenilik ediblər — əvvəlki əməliyyat sisteminə xas və “by default” aktiv olmayan trackpad üçün xüsusiyyətləri indi default aktiv edib, yerlərini dəyişib yeni funksiya adı ilə camaata sırıyırlar. Özü də yer dəyişməni o qədər məntiqsiz ediblər ki, bütün İnternet artıq bu “yenilikdən” gileylənir. Təsəvvür edin — skrolu aşağı edirsən, səhifə yuxarı qalxır. =) Apple mühəndislərinin fikrincə, guya bu funksiya vasitəsilə səhifə barmaqların inersiyasından əks istiqamətdə hərəkət edir, realda isə bu istifadəçinin əsəbi ilə oynamaqdan başqa bir şey deyil.\nLionun çiy olması tək bununla bitmir, çoxsaylı baqlar, çatışmamazlıqlar, iki dəqiqədən bir tutulmalar insanı məyus edir. Axı biz Apple-dan hər zaman ən azından ideala yaxın bir məhsul gözləmişik və almışıq da. Çox güman ki, bu məhsulun hazırlanmasında məlum səbəblərdən Stiv özü iştirak edə bilməyib — etsəydi, əminəm ki, bu biabırçılığı bazara çıxarmağa qoymazdı.\nLion-un müstəqil bir əməliyyat sistemi olmamasına dair digər sübut — final relizi heç bir halda sıfırdan MAC-a qurmaq olmaz. Mütləq gərək əvvəlki ƏS Snow Panther olmalıdır, özü də 10.6.8-ci versiyada (!). Digər hallarda bu qəti şəkildə mümkün deyil — İnternetdə “clear install” məsələsinə dair müxtəlif üsulları tapıb təcrübədən keçirdim, alınmadı. Final reliz faktiki Snow Panther üçün interfeys tuninqidir, çox yox. Ən gülməlisi isə Apple-in App Store-da sistemə dair neqativ rəylərin qəbul etməyib pozmasıdır. Əhsən, Apple, 30$ al ki, yeni sistem verəcəm, əvəzində Windows sayağı Theme pack ver bizə. =)\nWindows demişkən, deyəsən Apple Mac-ı kütləviləşdirmək üçün onu Windows-a bənzətmək qərarı verib. Lion-da Windows-laşma ilk olaraq yeni login səhifəsindən hiss edilir. Daha sonra Start menunun yeni alternativi Lauchpad, hələ monoxrom interfeysi demirəm.\nÜmumiyyətlə Mac sistemini Windows-a tay tutanları heç vaxt anlamamışam. Mac Windowsa nisbətdə Unix üçün primitiv bir üzlükdür, bunu unutmaq olmaz. Bizə isə Windows 8-i gözləmək qalır, deyəsən Apple artıq büdrədi.\nPS. İndi geriyə, Snow Panther-ə qayıtma yollarını axtarıram. =)\nDubai. Azərbaycan gəncinin qeydləri… (3-cü hissə)\nDubai dedikdə orta-statistik Azərbaycanlının ağlına həmən ucu-bucağı olmayan ticarət mərkəzləri gəlir. Doğrudan, Dubai-a gedib o əfsanəvi ticarət mərkəzlərini gəzməmək günah olardı.\nDubai ticarət mərkəzləri özü-özlüyündə böyük və tükənməz bir dünyadır — bütöv günlərimi sərf etdim, amma nə Dubai City Mall-ın, nə Dubai City Center-in, nə də ki, Dubai Festival Center-in sonuna gedib çıxa bilmədim. Özü də hər birində dəfələrlə oldum. Miqyası təsəvvür edin — bizim görməmişcəsinə ağzı sulu və harda gəldi reklam etdiyimiz Park Bulvar adi Dubai City Mall-ın yanından ən azından 1000 dəfə kiçikdir. Deyərdim Mall-ın elə bir seksiyası Park Bulvar boydadır. =)\nŞəkildə — Ticarət mərkəzlərinin nisbətən kiçiklərindən sayılan Festival Center-in 100-lərlə olan xollarlarından biri.\nDubai Ticarət Mərkəzləri tək miqyası ilə seçilmir — onlar insan qabiliyyətinin böyük əsərləridir — hər birinin özünə məxsus memarlığı, daxili tərtibatı, təmizliyi, səliqəliyi göz oxşayır. Bütün dünya brendləri bu kimi mərkəzlərdə özlərinə yer etməyə çalışır. Burada siz Ferraridən tutmuş Bvlgari-yə kimi dünya brendlərini görə bilərsiniz.\nŞəkildə — Dubai Ticarət Mərkəzləri o qədər böyükdür ki, hər seksiyanın sonunda bir böyük incəsənət əsəri olur. Bu fontan kimi.\nŞəkildə — və hətta içində yırtıcı akulalar üzən nəhəng akvariumlar…\nGold. Dubai-a gələn Azərbaycanlının işlətdiyi ilk söz. Elə yəqin ona görədir ki, nəhəng qızıl mərkəzlərində analoqu olmayan sayda müşahidə kameralarına rast gəlinir. =)\nOnu da qeyd edim ki, Dubai-da satılan qızıl-brilyant həqiqətən göz oxşayır. Onları gördükdən sonra bizim Mərkəzi Univermaqda “brilyant” adıyla satılan daşların adi şüşə olmasına əmin olursan. Nə yazıqlar ki, bizdə zinət əşyaları belə saxtadır…\nŞəkildə — Adətən təhlükəsizlik səbəbindən müşahidə kameralarının şəklini çəkməyə icazə vermirlər, amma bu dəfə çəkə bildim. Bax və təəccüblən! Şəkildə hələ mən bütün kameraları qeyd etməmişəm. =)\nÜmumiyyətlə, Ticarət Mərkəzlərində fotoaparata gəzən şəxsə biraz şübhəli baxırlar, səbəb — şəkilləri çəkib, sonra malların plaqiat edilməsindən çəkinirlər. Plaqiatdan söz düşmüşkən:\nŞəkildə — Bəs sizin Bakıda Dubai binalarından bəsitcəsinə plaqiat edilimş 5 ulduzlu eviniz varmı?! =)\nBir şeyə də fikir verdim, Dubai-da normal səviyyəli adam özünə sığışdırıb gedib McDonalds və digər fastfood kafelərdə yemək yeməz, oralar qara millətin məskənidir. Bizdə isə bunun tam əski müşahidə edilir.\nŞəkildə — Korobka-korobka “Niaqrası” var ərəblərin. =)\nBu günlük də bu qədər. Davamını gözləyin. 😉\nDubai. Azərbaycan gəncinin qeydləri…\nKoreya. Fenomenal inkişaf\nHyundai-Kia konserninin fenomenal inkişafına heyranam. Ümumiyyətlə, son 10 ildə bütün Koreya şirkətləri öz seqmentlərində inkişaf tempinə görə rəqib tanımırlar. Demək olar ki, hər səviyyədə təmsil olunmağa can atan Hyundai-Kia birliyi artıq dünyanın 4-cü ən böyük avto-nəhəngidir. Dayanmadan öz üzərilərində iş aparırlar — 10 il bundan öncə bu istehsalçının avtomobilləri “oğru dizayna” əsaslanırdısa, indi modellər öz orijinallığı ilə seçilir. Dizayn cəhətdən son dövrlər KİA məni daha çox cəlb edir. Son modelləri olan Optima 2011 elə nəyə desən dəyər.\nGötürək digər Koreya təmsilçisi — Samsung-u. Aşağı büdcəyə hesablanan texnika istehsalçısı bu gün ən yaxın rəqiblərini belə gəlirlərinə görə azından 3-4 dəfə üstələyir. Bir vaxtlar SONY-nin uğurlarına hədəflənən Samsung, indi özü dünya lideridir — hətta keçmiş hədəfi belə istehsal etdiyi məhsullarında onun patentləşdirilmiş texnologiyalarından istifadə edir. Bu yaxınlarda öyrəndim ki, Daewoo şirkətinin məlum müflisməşindən sonra, Samsung ona məxsus bütün strateji sənayeni ələ keçirib. İndi Samsung dedikdə tək məişət texnikası nəzərdə tutulmur, Samsung indi avtomobildən tutmuş müxtəlif növ silahlar, hərbi gəmilərədək istehsal edir! Əhsən bunda deyiblər.\nBu fenomenal inkişafın bir neçə motivasiyası var. Birincisi bu ölkə hal-hazırda faktiki iki yerə bölünüb — Cənub kapitalizmi hər bir şeydə Şimal “sosializminə” ondan daha üstün olmasını isbat etmək istəyir. İkincisi koreya xalqı tarixi və daha uğurlu düşmənləri tərəfindən əhatə olunub — Çin və Yaponiya. Bu da öz növbəsində dayanmadan inkişaf etmək və onlardan geri qalmamaq üçün daha bir səbəbdir. Üçüncüsi isə Koreya hal-hazırda inkişaf dövrünün keçid mərhələsin keçir, tam inkişafa çatdıqda iqtisadiyyatda sərinləmə hiss olunacaq, necə bu Yaponiya iqtisadiyyatında özünü bildirməkdədir. İqtisadiyyatlarını dünya səviyyəsində pik həddə çatdıran yaponlar son bir neçə ildə sanki soyuyublar. Və ən nəhayət — qeyd olunun bu üç prinsipin də düzgün işləməsi üçün düzgün strateji siyasi və iqtisadi addımların atılmasıdır. Əsl analoqu olmayanlar bu saat koreyalılardır, qoy bizim optimistlər inciməsin. 😉\nKia Candeza — Yeni əfsanə\niPad 2. Planşetlər şahi yeniləndi\nBu il üçün gözlədiyim ən böyük texnoloji yenilik əlbətdə ki, Apple iPad2 idi. Planşetlər şahı yeniləndi. Yeniliklər çox olmasa da, kiçik görünən əlavələr bu qadjeti daha da qiymətsiz edir.\nYeni iPad2 texniki göstəriciləri aşağıdakı kimidir:\nProcessor: Apple A5, 2 nüvəli 1 GHz;\nDispley: 9.7 düymlüq ekran, 1024×768;\nƏməliyyat sistemi: iOS 4.3;\nFleş-yaddaş: 16, 32 və ya 64 GB;\nKamera: 2 ədəd — əsas — HD kamera (720p), digər sadə VGA kamera;\nƏlaqə: Wi-Fi, Bluetooth, 3G;\nÇıxışlar: Apple Dock, HDMI, CCK\nÖlçüləri: 242x186x8,8 mm;\nÇəkisi: 601 qram (yalnız Wi-Fi-lı model) və 613 qram (Wi-Fi və 3G-li model).\niPad2 daha nazik, daha praktik (Smart Cover-i elə nəyə desən dəyər) və daha tez işləyən (istehsalçının etirafına görə düz 9 dəfə birinci iPad-dan tez işləyir) bir qadjetdir. Daha bir yenilik — qadjetin Stand-by rejimində düz 1 ay (!) işləyə bilməsidir. Super!\nQiymətləri də kifayyət qədər konservativdir:\nWi-Fi — 499$ (16GB) — 599$ (32GB) — 699$ (64GB)\nWi-Fi + 3G — 629$ (16GB) — 729$ (32GB) — 829$ (64 GB)\nMənə görə ən optimalı 32 GB-lik Wi-Fi + 3G modelidir, onun qiyməti da bizim analoqu olmayan acgözlüyimizi nəzərə alsaq, Bakıda çox güman ki, 1200-1400 manat arası olacaq. iPad 11 martdan (nə qədər banal olsa da) etibarən satışda olacaq.\nQəddəfi. Heydər Camal. Sumqait.com və Kirkorov\nNifrət etdiyim və ən təkəbbürlü diktatorların birincisi Qəddafi (və ya Qəzzafi) getmək bilmir ki, bilmir. Bu azmış kimi, artıq ölkəsinə xarici qüvvələr də müdaxilə edir, Liviya az qala Əfqanıstanı xatırladır. Bütün bunlar Qərb dövlətlərinin əvvəlcədən mükəmməl şəkildə hazırladıqları plandan başqa bir şey deyil. Azadlıq ideyası gözəl ideyadır. Bu utopiya qoxulu ideya yeridilir ac və yalavac, özbaşınalıqdan cana doymuş kütlənin beyninə və kütlə də zombiləşmiş formada hərəkətə keçir. Hər kəs azadlıq istəyir. Tarix boyu belə olub, olur və olacaq. Son inqilablar — Misir və Tunis hadisələri “happy end”-lə bitdisə, Liviya hadisələri sonluğun gözlənilməz faciəvi olmasına işarədir.\nBu günlərdə hörmət etdiyim politoloqlardan biri, yerlimiz Heydər Camalın siyasi fahişə Jirinovski ilə polemikasına baxdım. Polemika zamanı Heydər bəy çox ağla batan faktlar səsləndirir. Sizləri də bu verlişə baxmağa dəvət edirəm.\nCamal bəyin sözlərindən belə aydın olur ki, Qəddafi faktiki ABŞ-ın peşkasıdır və hal-hazırda elə qərbin Liviyanı növbəti Əfqanıstan, İraqa çevirmə planında iştirak edir. İnandırıcıdır. Digər tərəfdən ola bilər ki, Qəddafi indiyə kimi ABŞ-ın köləsi olub, ölkə neftini onlara içirdib, amma vaxt keçdikcə, pul artdıqca sahiblərinə daş atmağa başlayıb. Belə olan halda Qəddafi qurbandır, neft naminə qurbanlıq verilən qoyun. ABŞ isə digər dövlətlərin işlərinə qarışmıram deyib, artıq Liviyaya qoşun yeritməkdədir.\nBizimkilər isə 7 səhifəlik xüsusi zövqsüzlüklə tərtib olunmuş və şablon informasiyadan ibarət bir sayt yaradıb TV-ni zəbt ediblər. Axır bir həftədə hansı kanalı açdım — sumqait.com (domen seçərkən şəhərin adını belə düz yaza bilməyiblər) saytının təbliğat-təşviqat kampaniya gedir. Texniki cəhətdən sayt uzaq 98-99-cu illərdə ilişib qalıb, bunu sayt yaradıcılarının vicdanına buraxıram, bəs saytın kontenti? Qeyd etdiyim kimi sayt şablon və olduqca maraqsız tərzdə yazılmış bir neçə məqalə-faktdan ibarətdir. Görəsən bunlar ermənilərin hazırladığı baku.am saytını görüblər? Fikir verin, ermənilər necə səlist şəkildə olmayan faktları gerçək kimi təqdim edirlər. Bizimkilər isə olan hadisələri belə mifə çevirməkdə səlistlik göstərirlər. Əhsən.\nÇünki belə olmasaydı, kişi fahişəsi və öz erməni sevgisi haqda yeri gəldi-gəlmədi bəyan edən Bedros Kirkorovun oğlu Filip Kirkorovun Azərbaycana gəlişinə etiraz bildirən daha çox olardı. Erməni olduğuna görə fəxr etdiyini dəfələrlə bildirən, hətta bu adda albom da buraxan İrina Alleqrovanı isə Bakıya gətirənlərin milliyətinə mənim böyük şübhəm var. Axı nə qədər olar?!\nBlackBerry OS6. Keçid üçün təlimat\n28 Fevralda Azərbaycan BlackBerry istifadəçilərini xoş xəbər gözləyirdi — əməliyyat sisteminin yeni versiyası (BlackBerry OS6) bizim region üçün də aktiv edildi. Bunun haqqında artıq Twitterdə çoxsaylı qeydlər etmişəm. Yeni əməliyyat sistemi fərqli tərtibata, daha stabil və daha tez işləyən brauzer və bir çox faydalı yeniliklərə malikdir. Yeni sistemin Azərbaycan üçün ən böyük əhəmiyyəti isə BB telefonlarının bizim sevimli “Ə” hərfimizi tam dəstəkləməsidir!\nBəyəndiyim ən yaxşı yenilikləri qeyd edirəm:\nKiçik detallara kimi düşünülmüş interfeys;\n“Ə” hərfinin dəstəyi;\nBir çox standart fontların (Arial, Times New Roman, Tahoma, Verdana) platforma səviyyəsində dəstəyi;\nHotkeys — super bir yenilikdir. İstənilən hərfi (sözü) yazın, həmən sizə telefonda bu hərfə (sözə) aid (harda istifadə olunursa) nə varsa göstəriləcək;\nTam yenilənmiş brauzer. Tab dəstəkli, aktiv zoom-lu. Bəyənilsin.\nYenilənmiş Mail klient. Müxtəlif variantlarda “sort” etmək imkanı.\nYeni fastmenu funksiyası. İstənilən application-da orta düyməni tutub saxlamaqla fastmenu-nu çağırmaq olar.\n“Ə” hərfi ilə artıq problem yoxdur:\nHotkeys funksiyasının super realizasiyası:\nTam yenilənmiş brauzer. Bütün yeni texnologiyaların dəstəyi:\nYenilənmiş mail klient:\nYadımda qalan bunlar idi. 😉 Keçək əsas mətləbə. Bir çox qardaşlar zəng edib sistemi necə yeniləyin yollarını soruşurlar. Hər birinə telefonla başa salmaq məcburiyyətindəyəm, ona görə prosesi birdəfəlik bura yazmaq qərarı verdim.\nİlk olaraq kompüterinizə BlackBerry Desktop Software proqramını yükləyin. Proqramı PC sahibləri buradan — http://us.blackberry.com/apps-software/desktop/desktop_pc.jsp, MAC sahibləri isə buradan — http://us.blackberry.com/apps-software/desktop/desktop_mac.jsp yükləyə bilərlər. Mən Rus variantını yüklədiyimdən menu adlarını da rus dilində qeyd edəcəm.\nProqramı yüklədikdən sonra kompüterinizə qurun və start edin.\nBlackBerry Desktop Software proqramı açıq vəziyyətdə olarkən, telefonu USB kabel vasitəsilə kompa qoşun.\nProqram şifrə istəyəcək — telefonunuzun block şifrəsini daxil edin.\nDaha sonra yuxarı-sol küncdə olan menuya daxil olun — УСТРОЙСТВО > ОБНОВИТЬ УСТРОЙСТВО.\nƏgər sizin telefon üçün yeni əməliyyat sistemi aktivdirsə, sizə əməliyyat sisteminin yenilənməsi təklif ediləcək. Qəbul edin.\nYüklənmə və avtomatik qurulma prosesi gedəcək. Proses hardasa 40-50 dəqiqə çəkir. Bu zaman telefonunuz mütləq USB kabel vasitəsilə kompa qoşulu olmalıdır.\nOnu da nəzərə alın ki, sistem yenilənərkən köhnə OS-dən qalma bir çox əlavə proqramlar işləməyəcək, həmçinin yenilənmə zamanı da telefonun özü də deaktiv olur.\nBB OS 6\nOnline Azərbaycan xalq mahnıları toplusu layihəsi\nDostlar, bir neçə gündür music-azerbaijan.com-un drop olmasını gözlədikdən sonra, nəhayət bu domeni ala bildim. Əvvəlki yazılarımda qeyd etmişdim, bu domen vasitəsilə İnşallah Azərbaycan xalq mahnılarının online arxivini yaratmaq fikrim var. Bütün musiqilərə online olaraq Soundcloud-a vasitəsiylə qulaq asmaq və həmçinin bir-başa saytdan yükləmə imkanı olacaq. Saytın dizayn tərtibatı isə olduqca sadə və insanları yormayan tərzdə tərtib ediləcək. Dil variantları 4 dildə olması planlaşdırılır (daha sonra bunu artıra bilərik) — Azərbaycan, Rus, İngilis, Erməni dilləri.\nİndi bu layihədə iştirak etmək istəyən bütün vətənpərvər Azərbaycan övladlarını əməkdaşlığa çağırıram. Sizdən hələlik tələb olunan — xalq mahnılarını keyfiyyətli formatda (ən azından 128 kbps) hər hansı bir yükləmə saytına yükləyib, müvafiq linklərlə rəylərdə bölüşün. Xahiş edirəm, soundCloud olmasın. Rapidshare və ya Deposit Files ola bilər. Kömək etməkdə hələ də tərəddüd edənlərə yüklədiyim bir neçə musiqinin sehirli aləminə valeh olmağa dəvət edirəm. Məgər bu gözəllikləri dünyaya çatdırmalı deyilik? Elədə isə kömək edin.\nDalgalar — Azerbaijan music\nBulbuller oxuyur — Azerbaijan Music\nApardi seller Sarani — Azerbaijan music\nGelmedin (instrumental) — Azerbaijan Music\nSari gelin — Azerbaijan music\nFayl keyfiyyəti ilə yanaşı xahiş edirəm musiqinin səslənmə və ifa keyfiyyətinə də fikir verin. Layihəni İnşallah sağlıq olsun, Aprel-May ayı üçün buraxmaq fikrimiz var.


Mediada biz - Avaskulyar nekroz: oynaq başının çürüməsi nədir? - Əsgəri əlillikdən xilas edən həkim danışdı - VİDEO - Vusal Eyvazov\nAvaskulyar nekroz: oynaq başının çürüməsi nədir? - Əsgəri əlillikdən xilas edən həkim danışdı - VİDEO\n- Vüsal doktor, ilk növbədə oxuculara çox sadə dillə izah edək: nədir bu avaskulyar nekroz? Oynaqların baş hissəsi niyə çürüyür, niyə dağılır və insanı bu zaman nələr gözləyir?\n- Avoskulyar nekroz, oynaqlarda çürümə – istənilən oynaq başında, daha çox bud çanaqda rast gəlinir. Az hallarda çiyin oynağında rast gəlinir. Normalda bildiyimiz kimi bizim oynaqlarımız sinovial mayedən qidalanır, oynaqlarda qan dövranı olmur. Bir tək bud oynağında bud sümüyündə arteriya damarı var. Bu arteriya bud oynağını qidalandırır. Məhz bu arteriyanın zədələnməsi və ya tutulmaları nəticəsində oynağın qanla qidalanmasının dayanması orda nekroza, çürüməyə səbəb olur. Qaralma gedir, belə deyək, normal toxumanın sıradan çıxıb ölü toxumaya çevrilməsi baş verir.\n- Qeyd etdiniz ki, xəstəlik çox cavanlaşıb. Neçə yaşda xəstələriniz olub və bu xəstəliyin yaranma səbəbləri nədir?\n- Bizim ağrı mərkəzimizə bu diaqnozla son 1 ildə müraciət edən ilk gənc xəstəm 32 yaşında idi. Daha sonra 36, 28-26 yaşlarında xəstələr olub. Ən son isə bizim hamımızı şoka salan və məni həkim kimi təəssüfləndirən 19 yaşlı oğlan oldu.\n- Böyrək xəstəliklər olan insanlarda\n- Çox ağır travma, qəza alanlarda\n- Qəfil yıxılma, bud sümüyü üzərinə yıxılma nəticəsində\n- Vərdişi, anadangəlmə oynaq çıxıqları olanlarda\n- Uzun müddət hormonal dərmanlar, daha çox prednizalon tərkibli dərmanlar qəbul edən insanlarda.\n- Xroniki alkoqolizm – çox spirtli içki içənlərdə damarlar, arteriyalaı tutulur.\n- Anadangəlmə anatomikolaraq bud baş hissəsi oma çuxurunda düzgün yerləşmir, assimmetrik yerləşir Bu uşaqlarda müəyyən yaş dövlərində damar qidalanması pozulduğu üçün nekrozlara gətirib çıxarır\n- Çox üzücü haldır ki, 19 yaşlı xəstəmizdə olduğu kimi heç bir səbəb tapılmaya da bilər. Ola bilər idman zamanı düzgün ağırlıq qaldırmayıb, ya yıxılıb, ya gənclərlə mübahisə ediblər, kimsə oynağa möhkəm ayaq zərbəsi vurub, ola bilər xəstə unudur ya demək istəmir. Bütün bunlar təsir edir. Sadəcə insan özü buna anlam vermir.\nÇox güman ki, oğlan elə oynaq başı nekrozu ilə hərbi xidmətə gedib\nvə ordakı rejimə, tapşırıqlara oynaq dözməyib\n- Əsgərlikdə olan 19 yaşlı gəncin başına gələnlər barədə nə deyə bilərsiz? Səbəb tapılmadı, amma nekroz var. Necə oldu ki, məhz hərbi xidmətdə bu baş verdi?\n- 19 yaşlı gənc xəstəmizdə sadalanan səbəblərdən heç birini aşkarlamadıq. Mən bu xəstəliyin yayılmasında müasir zərərli qidalanmanın üzərində dayanıram. Valideynlərə və gənclərə bir daha tövsiyə edirəm ki, normal, təbii ev yeməkləri yesinlər. Meyvə-tərəvəz, zülal qəbuluna fikir versinlr. Zərərli içkilər içməsinlər. Fast fooddan, küçədə satılan dönər və s qidalardan uzaq dursunlar. Broyler, antibiotik və hormonlarla yetişdirilmiş toyuq və ət məhsullarından bacardıqca az yesinlər. Zərərli yağlar, konservləşdirilmiş məhsullar arterial damarları tutur, bu zaman bud arteriyası da tutula bilər. Qidalanma və rejimə diqqət yetirin.\nOynaqda çürümə baş verdisə, burda nə türkəçarə, nə dərman,\nnə fizioterapiya, nə masaj heç bir şey təsir etmir, buna vaxt sərf etməyə də dəyməz.\n- Budun içindəki arterial damar qırılanda, zədələnəndə MRT-də görünürmü? Və bu arteriyanı bərpa etmək mümkündürmü?\n- Kontrast MRT etdikdə bəli, görünür. O, arteriyanı heç bir üsulla bərpa etmək, iynə dərmanla müalicə etmək qeyri -mümkündür. Yeganə yol kök hüceyrədir.\n- Doktor, belə demək olar ki, travmatoloqlar hələ də kök hüceyrəyə isti baxmır, tövsiyə etmir. Niyə hələ də travmatoloqlar ağrı və kök hüceyrə mütəxəssislərinin olması ilə barışmırlar?\n- Əslində, travmatoloqlar öz protokollarına görə oynaqda çürümə varsa, mütləq əməliyyat lazımdır deməklə öz sahələrinə görə düzgün edirlər. Amma axı bilirlər yeni kök hüceyrə metodu var.


Ana səhifə » Siyasət » Tahir Kərimli: Qələbəmiz ölkəmizin regiondakı lider mövqeyini daha da gücləndirdi\nTahir Kərimli: Qələbəmiz ölkəmizin regiondakı lider mövqeyini daha da gücləndirdi\n“Azərbaycan dövləti, xalqı 44 gün davam edən Vətən müharibəsini zəfərlə başa vurdu. Bu, bizim ümummilli qələbəmiz, uğurumuzdur. Azərbaycanın ərazi bütövlüyünü təmin edən Ali Baş Komandanımız, ordumuzun hər bir əsgər və zabiti, bütövlükdə xalqımız bu qələbənin təmin olunması üçün bütün gücünü, əzmini ortaya qoydu və tarixi bir zəfər əldə edildi. Bir daha qeyd etmək istəyirəm ki, siyasi mənsubiyyətindən asılı olmayaraq hər bir vətəndaşımız ümummilli mübarizəmizə öz töhfəsini verdi və bu milli birlik alqışlanmalıdır. Artıq düşmən diz çökdürülüb və işğal altındakı digər ərazilərimizin də boşaldılması prosesinə başlanılıb. İnanıram ki, dekabrın 1-dən sonra biz bütöv, güclü, yeni bir Azərbaycan görəcəyik. Artıq regionda yeni mənzərə, yeni reallıqlar yaranıb. Qələbəmiz ölkəmizin regiondakı lider mövqeyini daha da gücləndirdi”.\nBunu qəzetimizə açıqlamasında Vəhdət Partiyasının sədri, Milli Məclisin deputatı Tahir Kərimli deyib. Onun sözlərinə görə, artıq noyabrın 15-də Kəlbəcər rayonunu boşaltmalı olan ermənilər ölkəmizdən 10 gün daha möhlət istəyib, Azərbaycan dövləti isə humanizm nümayiş etdirərək onlara bu müddəti verib. “Halbuki 1993-cü ilin aprelində erməni vəhşiləri Kəlbəcərdən qovulan azərbaycanlılara divan tutmuşdular. Amma bizim bu gün nümayiş etdirdiyimiz humanizmdən belə sui-istifadə etməyə çalışan bu vandallar meşələrimizi və evləri yandırır, təbiətə ziyan vurub gedirlər. Bu addımları onların nə qədər rəzil və miskin bir millət olduğunu göstərir və bir daha dünya ictimaiyyəti qarşısında ifşa edir. Hesab edirəm ki, artıq hər kəs erməni yalanlarını görür, onların addımlarına lazımı qiyməti verir”.


- + - 17/09/2020 15:31:17\nArtıq aylardır ki, dünya ölkələrinin əsas gündəm mövzusu koronavirusla mübarizədir.\nHəyatımızı bütünlüklə əlinə almağı bacaran bu virus yaşam şərtlərimizi dəyişməyi bacarıb. Önəmli məsələlərdən biri də virusla bağlı səslənən müxtəlif məzmunlu fikirlərdir. Xüsusilə bizim ölkədə virusla bağlı təzadlı fikirlər o qədər çoxdur ki, insanlar nəyə və kimə inanacaqlarını bilmirlər.\nBəzi mütəxəssislər oktyabrda ikinci dalğa proqnozu verərkən, bəzi tanınmış və birbaşa xəstəliklə əlaqədar fəaliyyət göstərən şəxslər virusun deyildiyi kimi təhlükəli olmadığını söyləyirlər.\nƏhalinin virusun yayıldığı vaxtdan etibarən narazı qaldığı bir çox məsələ var.\nMəsələn, aylarla karantində qalmağımız, COVlD-19 testlərinin digər ölkələrlə müqayisədə daha baha olması da bu narazılıqların önəmli hissəsini təşkil edir.\nBu və digər problemli məsələlər barədə Cebhe.info-nun suallarını pediatr Vaqif Qarayev cavablandırıb.\n-Vaqif bəy, oktyabr ayında ölkəmizdə virusun ikinci dalğasının olacağı ilə bağlı proqnozlar verilir. Siz necə düşünürsünüz? Oktyabrda ikinci dalğa başlaya bilərmi?\n-Koronavirusla bağlı deyilən proqnozlara ikiəlli nə hə, nə də yox demək olur. Deyirdilər ki, uşaqlar yoluxmur, amma yoluxma var. Deyirdilər, yay aylarında virus kəsiləcək, amma kəsilmədi. Hətta bəzi ölkələrdə ikinci dalğa başlayıb. Ona da dalğa demək mümkdündürsə. Biri deyir, vəziyyət pisdir, karantin elan olunsun, digəri deyir, yox, vəziyyət düzəlib, karantinə ehtiyac yoxdur. İndi deyirlər ki, oktyabrda ikinci dalğa olacaq. Bunu heç kim deyə bilməz.\n-Virusla bağlı təzadlı fikirlər çoxluq təşkil edir. Gah deyirlər ki, xəstəlik ciddidir, gah deyirlər təhlükə çox deyil. İnsanlar nəyə inansın?\n- ÜST virus yayılandan bəri bəşəriyyəti qorxutmaqla məşğuldur. Amma dedikləri kimi qorxulu deyil. Məsələn, Belarusda ümumiyyətlə, qapanma yoxdur. Son günlər orada on minlərlə insan bir yerdədir, mitinqdə iştirak edir. ÜST gərək, orada həyəcan təbili çalsın ki, millət öldü-qırıldı. Varmı belə bir şey? Yoxdur.\n-Qapanmaların ölkələrə nə xeyri oldu?\n-Ən məsuliyyətli yanaşan Avropa ölkələrini götürək. Almaniyada qapanma oldu, yoluxan azaldımı? Yox. Yəni, “Qapanın, hər şey yaxşı olacaq” demək də özünü doğrultmadı. Nə də karantin özünü doğrultdu. Bunun üçün effektiv qorunma üsulları var. Bütün dünyanın qəbul etdiyi ümumi qorunma yolları da əslində bütün infeksiyalara aiddir, təkcə koronavirusa aid deyil. Lakin başqa qorunma vasitəsi yoxdur. Yoluxucu infeksiyaların ən radikal qorunma vasitəsi peyvəndlənmədir. Bir şeyi də demək lazımdır ki, peyvənd xəstəni sağaltmır, peyvənd xəstələnmədən qoruyur. Bu səbəbdən də koronavirusun payızda özünü necə aparacağını bilmirik.\n-Yoluxmaların artmasında aidiyyəti qurumlar əhalini, əhali aidiyyəti qurumları günahlandırır...\n-Əslində, təkcə bizdə yox, digər ölkələrdə də belə idi. Hökumət qərarları sərtləşdirən kimi, insanlar ayağa qalxırdı. Əhali hökumətə inanmır, hökumət də yoluxma sayının artmasının məsuliyyətini əhalinin üzərinə qoyur. Bu, düzgün yanaşma deyil. Adicə nəqliyyata baxanda adam dəhşətə gəlirdi. İnsanlar bir-birinin üstündə gedirdi. Bunun harası qorunma, bunun harası karantin oldu?\n-Bəs sizi qapanmanın tərəfdarısınızmı?\n-Bir həkim kimi razıyam, qapanma olmalıdır. Amma bunun iqtisadi və psixoloji tərəfləri var. Koronavirusdan ölməyən aclıqdan ölür. Bizdə də əhaliyə hökumət tərəfdən lazımı qədər kömək olmadı və insanlar da bundan narazı idi.\n-Digər məsələyə də aydınlıq gətirək. Peyvənd yoxdur, koronavirus xəstələri necə sağalır?\n-Dəstəkləyici terapiya vasitəsilə sağalırlar. Həkim xəstədə xoşagəlməz problemə qarşı müalicə aparır. Bu, ürək, böyrək, beyinlə bağlı müalicə ola bilər. Burada da xəstənin immuniteti böyük rol oynayır. İmmuniteti güclü olanlar sağlam çıxır.\n-Koronavirusun digər yoluxucu infeksiyalardan fərqi nədədir? Tarixən daha güclü xəstəliklər olub. Amma oxuduqlarımızdan da görünür ki, heç zaman bu qədər üstünə düşülməyib.\n-Koronavirusun digər infeksiyalardan fərqi odur ki, yoluxduruculuğu çoxdur. Lakin öldürücülük qabiliyyəti o qədər də çox deyil. Yoluxma da çox olduğundan bütün dövlətlər sərhədini bağlayıb. Bu da iqtisadi zəiflik deməkdir. Bir şey deyim. Hələ epidemiya təzə başlayanda deyirdilər ki, dünya iqtisadi böhranla üz-üzə qalacaq. Bunu haradan bilirdilər? Dedikləri kimi də oldu.\n-Gələn aydan etibarən respirator xəstəliklər özünü göstərməyə başlayacaq. Onları COVID-19-dan ayırd etmək çətin olacaqmı?\n-Bəli. Bu, xüsusilə də uşaqlar arasında yayılacaq. Siz təsəvvür edin, əhalinin nə qədər çətinliyi olacaq ki, bu COVID-19-dur, yoxsa yox. Həkimlərin daha çox çətinliyi olacaq. Çünki gərək hər qızdırması olan üçün koronavirus testi edilsin. Yəni həm həkim qorunmalıdır, həm əhali. Bu alınacaqmı? Bilmirəm.\n-Təhsil müəssisələrinin açılması uşaqlar arasındakı yoluxmanı kəskin artıra bilərmi?\n-Bağçanı açırlar, məktəbləri açırlar. Bilirəm, uşaqları təhsilsiz qoymaq olmaz. Uşaqlar təhsilsiz qalsa, bu, böyük problem olacaq. Amma bizdə heç vaxt sinifdə normativ olmayıb. Yəni sinifdə uşaq sayı 2 dəfə çox olub. Bizdə Avropadakı kimi 10-10 əyləşsələr, yoluxma sayı da az olar. Amma bizdə məktəblərdə o qədər sinif də yoxdur. Təhsil keyfiyyətindən danışmaq isə mümkün deyil. Təki, heç olmasa, uşaqları yoluxmadan qoruya bilək.\n-Test qiymətlərinin çox olması da problemli məsələlərdən biridir.\n-Testi əhalinin ödənişi hesabına aparmaq düzgün deyil. Bunu dövlət özü etməlidir. Çünki şəxsin imkanı çatmırsa, necə test elətdirəcək? Gürcüstanda əhali testə bir qəpik belə xərcləmədi. Əksər ölkələrdə belədir, amma bizdə belə deyil.\n-Biz niyə həmin ölkələr sırasında yer ala bilmirik?\n-Çünki onlarda tibbi sığorta var. Görün, sığortanın olmaması bizə necə baha başa gəlir. Əhali vəsaiti çatdırmır.\nOxunma sayı: 13553


Elmar Məmmədyarov: Moskva görüşündə bəzi məsələlər açıq qaldı\nAzərbaycan, Ermənistan və Rusiya xarici işlər nazirlərinin iyunun 11-də Moskvada keçirilən görüşündə Ermənistan-Azərbaycan münaqişəsinin nizamlanması məsələlərinin dərin müzakirəsi aparılıb.\nAzərbaycan, Ermənistan və Rusiya xarici işlər nazirlərinin iyunun 11-də Moskvada keçirilən görüşündə Ermənistan-Azərbaycan münaqişəsinin nizamlanması məsələlərinin “dərin müzakirəsi” aparılıb.\nAzərbaycan xarici işlər naziri Elmar Məmmədyarov bu gün İsveç xarici işlər naziri Karl Bildtlə danışıqlardan sonra keçirilən mətbuat konfransında jurnalistlərin sualının cavabında Azərbaycan, Rusiya və Ermənistan xarici işlər nazirlərinin görüşünün 3 saatadək davam etdiyini bildirib. “Əvvəllər razılaşdırılmamış bir sıra məsələlər üzrə irəliləyiş var və mövqelər yaxınlaşdırılıb”, - deyə o qeyd edib.\nNazir, eyni zamanda bəzi məsələlərin hələ açıq qaldığını deyib. “Belə razılığa gəlmişik ki, xarici işlər nazirləri açıq qalmış məsələlərlə bağlı öz prezidentlərinə məruzə etsin və prezidentlər razı olarsa, bu məsələləri Kazanda keçiriləcək görüşdə müzakirə edəcəklər.\nİndi, Kazan görüşünün nəticələrini gözləyək. Doğrudan da bəzi məsələlərə prezidentlərin Soçi görüşündə də toxunulub. Həmin məsələlər üzrə də razılıq olarsa, bu da, regiona sülh və stabilliyin gəlməyə başlamasına böyük kömək olacaq.”\nCənab Məmmədyarov hansı məsələlər üzrə irəliləyiş olduğunu, hansı məsələlərin razılaşdırılmamış qaldığını açıqlamayıb.\nÖz növbəsində cənab Bildt deyib ki, İsveç və Avropa İttifaqı ATƏT-in Minsk qrupunun münaqişənin sülh yolu ilə nizamlanması prosesini dəstəkləyir. “Hər bir imkandan istifadə olunmalıdır. Münaqişə uzun müddətdir davam edir, insanlar əziyyət içindədir. Münaqişə ilə bağlı hər hansı nailiyyətin əldə edilməsi mühüm əhəmiyyətə malikdir”.\nAmerikanın Səsi radiosunun “Aland adaları nümunəsi Qarabağ münaqişəsinin nizamlanması üçün model ola bilərmi?” sualının cavabında nazir Bild deyib ki, dünya təcrübəsində “müxtəlif modellər var”. “Aland adaları sakinlərinin 90%-i isveçlilərdir və onlar İsveçə birləşmək haqqında referendum da keçiriblər. Lakin, müəyyən məsələlər həll olunduqdan sonra, Finlandiyanın tərkibində qalaraq muxtariyyət aldılar. İndi xoşbəxtdirlər”, - deyə nazir qeyd edib.


Akademik Rasim Əliquliyev: "Riyaziyyat fənninin tədrisi sahəsində beynəlxalq təcrübə öyrənilməlidir" - Xəbərlər - IKT\n2390 sa sa sa\nAkademik Rasim Əliquliyev: "Riyaziyyat fənninin tədrisi sahəsində beynəlxalq təcrübə öyrənilməlidir" 15.03.2018 16:22 / Müsahibələr, çıxışlar\nAMEA Rəyasət Heyətinin növbəti iclasında AMEA-nın akademik-katibi, İnformasiya Texnologiyaları İnstitutunun direktoru, akademik Rasim Əliquliyev çıxış edib. Alim bu gün Azərbaycanda riyaziyyat fənninin tədrisi ilə əlaqədar ciddi problemlərin mövcud olduğunu, bu sahədə ölkə elmi və təhsili qarşısında xüsusi vəzifələrin dayandığını qeyd edib. Azərbaycan elminin dünya elminə inteqrasiyasında riyazi bilik və təfəkkürün inkişafının vacibliyini vurğulayaraq elmi tədqiqatlarda riyazi modelləşdirmədən daha geniş istifadə edilməsinin zəruriliyini önə çəkib.\nAMEA-nın akademik-katibi bildirib ki, fundamental elmin əsasını təşkil edən riyaziyyatın öyrənilməsi və tətbiqi problemləri ilə əlaqədar Azərbaycanda fəaliyyət göstərən elm və təhsil qurumları öz səylərini birləşdirməli, mütəmadi olaraq seminar və konfranslar keçirməli, maarifləndirmə işləri aparmalıdırlar.\nR.Əliquliyev riyaziyyat fənninin tədrisi və elmdə tətbiqi ilə bağlı bir sıra təkliflər də səsləndirib. O, Riyaziyyat və Mexanika İnstitutunun nəzdində tədris mərkəzinin təşkilinin və burada müxtəlif sahələr üzrə fəaliyyət göstərən mütəxəssislərə riyaziyyat fənninin öyrədilməsinin məqsədəuyğun olduğunu diqqətə çatdırıb. Alim bu vəzifələrin həyata keçirilməsi üçün müvafiq sahə üzrə beynəlxaq təcrübənin öyrənilməsinin əhəmiyyətini vurğulayıb.


Nur-az.com - Jirinovski Ukraynanın bölünməsini təklif edib\nJirinovski Ukraynanın bölünməsini təklif edib\nOnun sözlərinə görə, Ukraynada vahid xalq yoxdur.\nRusiya Liberal Demokrat Partiyasının sədri Vladimir Jirinovski bildirib ki, Ukraynanın problemləri yalnız sivil yolla bölünməsi hesabına həll oluna bilər.\n“Stalinin 45-ci ildəki səhvi Qərbi Ukrayna torpaqlarının: İvano-Frankovsk, Ternopol, Luçk, Rovno, Lvov vilayətlərindən ibarət Ukrayna dövləti yaratmaması, paytaxtı Lvov elan etməməsi idi. Bütün qalan torpaqları – Donbass, Odessa, Krım Rusiyaya birləşdirilməli idi”-deyə siyasətçi fikirlərini bölüşüb.\nPartiya liderinin fikrincə, Ukraynada vahid xalq yoxdur. “Burada iki fərqli xalq var: bunlar ruslar və ruslaşmış ukraynalılar, digər tərəfdən isə Avstriya-Macarıstan imperiyasında yaşayan insanlar”.\nJirinovskinin fikrincə, iki fərqli xalq arasında həmişə ziddiyyətlər mövcud olacaq. Ukraynanın bölünməsi ilə bağlı onun təklif etdiyi “sivil prinsip” ilk növbədə “katoliklər qərbdə, pravoslav şərqdə” prinsipinə əsaslanır. Jirinovskinin fikrincə, əks halda “qırğın hələ çox davam edəcək” fikrindədir.\nUkraynada siyasi gərginlik artandan sonra Rusiya vasitəçi kimi proseslərdə iştirak etmək istədiyini bəyan etmişdi. Qərb ölkələrinin Ukraynanın daxili işlərinə qarsımaqda ittiham edən Rusiya Xarici İşlər naziri Sergey Lavrov hələ ki, rəsmi Kiyevin vasitəçiliklə bağlı ölkəsinə müraciət etmədiyini bildirib.\n1897 dəfə baxılıb


Tahir Kərimov Salyandakı villasını neçiyə satır? Qalmaqallı veriliş bağlandı – VİDEO Xarici kantorlara giriş qadağan edilir – P Müəllimlərin əməkhaqqı artırılacaq – RƏSMİ Azay Quliyev şikayətləri dinlədi – FOTO General Çovdarovın şok mesajı:”Polkovniki Eldar Mahmudov ifadə verməyib – AÇIQLAMA İbrahim Tatlısəs Günelə nişanda nə hədiyyə etdi? “I sinfə başlayanlarla məzunlar arasında 5 Fikrət Fəraməzoğlunun həbs müddəti uzadıldı – Mə Nazir Mirqafar Seyidovun işdən çıxardığı rəisə y Şirvanın icra başçısı Azərbaycandan kənarda-məzuniyyətdədir\n06 İyul 2015 / 14:57 / Baxış sayı: 55 Şirvan Şəhər İcra Hakimiyyətinin başçısı Mərdan Camalov hazırda Azərbaycanda yoxdur. Bu barədə “Report”a icra hakimiyyətindən məlumat verilib.\nBildirilib ki, İcra hakimiyyətinin başçısı hazırda məzuniyyətdədir və ölkədən kənardadır: “Mərdan Camalova baş vermiş hadisə haqda məlumat verilib. Məzuniyyətdə və xaricdə olmasına baxmayaraq öz müavinləri və Şirvanın müvafiq qurumlarının rəhbərləri ilə əlaqə saxlayır, lazımı tapşırıqlar verir.\nAzərbaycan Müdafiə Sənayesi Nazirliyinin (MSN) Telemexanika Zavodunda partlayış baş verən əraziyə icra hakimiyyəti başçısının birinci müavini Samit Hacıyev gedib”. Yeri gəlmişkən, qeyd edək ki, icra başçısı Mərdan Camalov müdafiə sənayesi naziri Yavər Camalovun qardaşıdır.


11:33 18 Oktyabr 2021\nLOT-1. Tibb müəssisələri üçün spesifik dərman vasitələrinin satın alınması.\n4. İddiaçının son bir ildəki fəaliyyəti haqqında vergi orqanı tərəfindən təsdiq olunmuş maliyyə hesabatının surəti (bir ildən az müddətə fəaliyyət göstərirsə, həmin dövrü əhatə edən maliyyə hesabatının surəti).\nSənədlər Azərbaycan dilində tərtib olunmalıdır (xarici dildə olan tender sənədləri Azərbaycan dilinə tərcümə olunmalıdır). Tender proseduru “Dövlət satınalmaları haqqında” Azərbaycan Respublikasının Qanununa uyğun keçiriləcəkdir. İddiaçılar tenderdə iştirak etmək üçün ixtisas göstəricilərinə dair sənədləri 14.07.2021-ci il saat 11:00-a qədər, tender təklifi və tender təklifinin bank təminatını isə 26.07.2021-ci il saat 11:00-a qədər Portal vasitəsilə təqdim etməlidirlər. İddiaçıların təklifləri 27.07.2021-ci il saat 11:00-da açılacaqdır. İddiaçılar açılışın nəticələri ilə Portal vasitəsilə tanış ola bilərlər. İddiaçılar tender ilə bağlı sualları Portal vasitəsilə satınalan təşkilata ünvanlaya bilərlər. Müqaviləni yerinə yetirmək üçün tender iştirakçıları lazımi maliyyə və texniki imkanlara malik olmalıdırlar.